ХАЛҚАРО ТОИФАДАГИ ЎЗБЕКИСТОН СПОРТ УСТАСИ\nа) Олимпия ўйинларида 1-3 ўринлар;\nб) Осиё ўйинларида 1-3 ўринлар;\nв) Осиё чемпионатлида1-3 ўринлар;\nг) Жаҳон чемпионати ва Кубоклари 1-16 ўринлар;\nёки юқорида қайд этилган мусобақаларда эгаллаган ўринлардан қатъий назар, разряд меъёрларини бажарганлигини учун берилади.\nЎЗБЕКИСТОН СПОРТ УСТАСИ\nа) Халқаро мусобақаларда хар бир машқ бўйича камида 12 нафар спортчи иштирок этса;\nб) Катталар ўртасида ўтказиладиган Ўзбекистон Чемпионати ва Кубоги мусобақаларида иштирок этса;\nв) Вилоят ташкилотлар ва Тошкент шаҳрининг очиқ мусобақаларида хар бир машқ бўйича камида 15 нафар спортчи иштирок этса. Бунда умумий иштирокчиларнинг камида 3 нафарида спорт устаси унвони мавжуд бўлиши, шунингдек, хакамлар хайъати таркибида камида 2 нафар миллий тоифадаги хакам ёки 3 нафар олий тоифадаги хакамлар бўлиши шарт;\nг) Разряд меъёрлари талабини бажармасдан катталар ўртасида ўтказиладиган Ўзбекистон Чемпионати ва Кубоги мусобақаларида; 1 ўринни;\nд) ёки юқорида қайд этилган мусобақаларда эгаллаган ўринлардан қатъий назар, разряд меъёрларини талабини бажарса берилади.\nа) хар бир машқ бўйича иштирокчиларнинг сони камида 12 нафар спортчини ташкил этган, кўнгилли спорт жамиятлари, ташкилотлар ва Тошкент шаҳри томонидан ўтказиладиган чемпиоантларида иштирок этса, шунингдек, хакамлар хайъати таркибида 2 нафар миллий тоифадаги хакам ва 2 нафар олий тоифадаги хакам бўлса;\nб) ёки разряд меъёрларини талабини бажармаган ҳолда, ёшлар ва ўсмирлар ўртасида ўтказиладиган Ўзбекистон Чемпионатларида 1 ўринни эгалласа;\nв) ёки мусобақада эгаллаган ўринидан қатъий назар, разряд меъёрларини талабини бажарса берилади.\nБиринчи спорт разряди:\nа) юқорида қайд этилган, шунингдек, барча БЎСМлар томонидан ўтказиладиган мусобафаларда иштирок этса ва ҳар бир машқ бўйича 12 нафар спортчидан кам бўлмаган иштирокчилар ҳамда хакамлар хайъати таркибида камида 2 нафар олий тоифадаги хакамлар мавжуд бўлса;\nб) ёки ёшлар ва ўсмирлар ўртасида ўтказиладиган мусобақаларда 1 ва 2 ўринларни эгалласа;\nв) ушбу чемпионатларида эгаллаган ўрнидан қатъий назар, разряд меъёрларини талабини бажарса берилади.


Шанирақ можароси ҳали ҳам акс-садо бермоқда\n26 ноябр 2020, Тошкент вақти: 00:25\nОлмаота шаҳри чеккасидаги Шанирақ миттитуманида аҳоли ерларини тортиб олиш туфайли юзага келган можаро ҳали ҳам давом этмоқда. Бу борадаги суд қароридан норозилик билдириб, намойиш ўтказаётганлар ҳибсга олинаётир.\nЎтган йили Олмаота шаҳри маъмуриятининг Шанирақ миттитуманидаги қашшоқ аҳоли уйларини уларнинг хоҳишига қарши бузиб, уйлар жойлашган ерларни тижорат тузулмалари ихтиёрига ўтказиши, бундай адолатсизликка қарши бўлган бир неча кишининг ҳибсга олиниши шанариқликларнинг кучли норозилигига сабаб бўлганди. Аҳоли президент Нурсултон Назарбоев ҳамда Олмаота шаҳри ҳокими Имонғали Тасмағамбетов истеъфосини талаб қила бошлади. 2006 йилнинг июль ойида Шанирақ миттитумани аҳолиси ва полиция махсус отряди ўртасида тўқнашув содир бўлди.\nТўқнашувда бир нечта киши жароҳат олган, 3 полициячи гаровга олинган ҳамда бир полициячи одамлар томонидан устига бензин қуйилиб ёқиб юборилгани оқибатида ҳалок бўлган эди. Тинч аҳоли орасида қанча йўқотиш бўлгани эса ҳозиргача номаълумлигича қолмоқда.\nАммо шундан сўнг қаршилик акциясида иштирок этганларни ҳибсга олиш бошлаб юборилди. Ҳуқуқ-тартибот ходимларига қаршилик кўрсатганликда айбланиб, 8 ой давомида ҳибсда сақланган 25 киши устидан ўтказилган суд жараёни бундан бир ой аввал якун топганди. Аммо шанирақликлар суд қароридан норози бўлиб, ҳали-ҳамон Олмаотада норозилик пикетлари ўтказмоқда. Ана шундай пикетларнинг бирида қатнашган мустақил журналист Айнур Қурманов жамоат тартибини бузиш айби билан 7 кунга озодликдан маҳрум этилди.\nУшбу пикетда иштирок этган Ризада Шахипбекнинг айтишича, расмий органлар норозилик пикетлари ўтказишга рухсат бермаётир, норозилар бир неча петиция бериб, шундан сўнг кўчага чиқишга мажбур бўлган.\nБу ишни кузатаётган инсон ҳуқуқлари ҳимоячиларининг билдиришича, уйларининг ноқонуний равишда бузилишига қаршилик кўрсатган аҳоли аввалига расмий органларга ёрдам сўраб мурожаат қилган, аммо улар талабига бефарқ бўлган расмийларнинг ўз ишига совуққонлиги халқнинг кўчага чиқишига туртки бўлган.\n“Мустақил журналист Айнур Қурманов ва пикетга чиққанлар қонунга қарши бориб, жамоат тартибини бузди, деб айта олмайман”,- дейди инсон ҳуқуқлари ҳимоячиси Умурзоқ Асанов.\nМаълум бўлишича, ўз уйларини тарк этишдан бош тортаётган аҳолига куч қўллаш, уйларига ўт қўйиш ҳолатлари ҳам учрамоқда.\n“Расмийлар бундай ҳаракатлар оқибатида қурбонлар берилиши мумкинлигини ўйламаслиги бизни ҳукумат чинакам ҳукуматми ёки жиноий тўдами, деган ўйга боришга ундайди”,- дейдиУмурзоқ Асанов.\nҚозоғистондаги таниқли мухолифат вакили Маржон Аспандиёрова эса ҳукумат вакиллари содир этаётган тартибсизликлар, коррупция, оддий халқнинг мол-мулкини куч ишлатган ҳолда тортиб олиш каби ҳолатлар Н.Назарбоев яратган тизим маҳсули экани ҳақида гапиради.\nҚозоғистон 2009 йилда Европада хавфсизлик ва ҳамкорлик ташкилотига раислик қилиш орзуси билан яшамоқда. Ҳукумат бу орзуга эришишда мамлакатнинг бой энергетика ресурсларига суянаётир. Аммо маҳаллий ҳуқуқ ҳимоячилари Қозоғистондаги инсон ҳуқуқлари вазияти ҳукуматнинг бу умиди чиппакка чиқишига олиб келишини айтмоқда.


Самарқандда маъмурий судлар ҳокимларнинг ер билан боғлиқ 40 та қарорини ҳақиқий эмас деб топди - zarnews.uz\nБу ҳақда Самарқанд вилоят, туманлараро маъмурий судларининг 2021 йил биринчи ярми давомидаги фаолияти юзасидан ўтказилган брифингда маълум қилинди.\nСамарқанд вилоят маъмурий суди раиси Тоҳир Файзиевнинг қайд этишича, вилоят ҳамда туманлараро маъмурий судлари томонидан жорий йилнинг дастлабки олти ойида оммавий ҳуқуқий муносабатлардан келиб чиқадиган 626 та маъмурий иш кўриб тамомланган. Бу ишларнинг 170 таси қаноатлантирилган, 342 таси рад қилинган, 58 таси иш юритишдан тугатилган, 56 таси кўрмасдан қолдирилган.\nЖумладан, туман ва шаҳар ҳокимликларининг қарорларини ҳақиқий эмас, деб топиш билан боғлиқ 213 та иш кўрилган. Натижада ҳокимларнинг ер билан боғлиқ 40 та қарорлари ҳақиқий эмас деб топилган.\nШунингдек, туман, шаҳар ҳокимликлари ва бошқа давлат органларига мажбурият юклатиш билан боғлиқ 301 та иш кўрилиб, ҳокимларнинг ҳаракатлари қонунга ҳилоф деб топилган ва мажбурият юклатиш тўғрисида ҳал қилув қарорлари чиқарилган.\nХудди шундай ФҲДЁ бўлимлари мансабдор шахсларининг ҳаракати (ҳаракатсизлиги) билан боғлиқ 70 та иш кўриб чиқилган ва 47 иш бўйича мансабдор шахсларга мажбурият юклатиш тўғрисида ҳал қилув қарорлари қабул қилинган.\nБюджетдан ташқари пенсия жамғармаси мансабдорларининг хатти-ҳаракатларини қонунга ҳилоф деб топиш билан боғлиқ 42 та ишдан 32 таси бўйича жамғарма туман бўлимлари мансабдор шахсларининг ҳаракати қонунга хилоф деб топилиб, фуқароларнинг ҳуқуқлари тикланган.\nВилоят суди апелляция инстанциясида оммавий ҳуқуқий муносабатларга оид 151 иш кўрилиб, суд қарорларининг 123 таси ўзгаришсиз қолдирилган, 23 таси бекор қилинган ва 5 та апелляция шикояти иш юритишдан тугатилган.\nМаъмурий суд судьялари 2020 йилда туман ва шаҳар ҳокимларининг 97 та қарорини ҳақиқий эмас деб топган\nСамарқанд вилоятидаги маъмурий судлар 2 минг 185 нафар шахсга нисбатан маъмурий қамоқ жазоси тайинлаган\nУргут тумани маъмурий суди фаолияти юзасидан депутатларга ахборот берди


Ислом дини жаҳонга ёйилгач, араб ёзуви кўпгина халқларнинг маданий мулкига айланди. У орқали ислом дини ва маданияти кенг ёйилди. Араб алифбоси кейинчалик ўнлаб халқлар, жумладан, туркий ва форсийларнинг ҳам ёзувига асос бўлди. Турли миллатларга мансуб усталар ва хаттотлар саъй-ҳаракати билан битик ёзиш санъат даражасига кўтарилди. Хаттотлик санъатидан меъморчиликда ҳам кенг фойдаланилди. Шарқ бинокорлигига хос бу хусусият Бухородаги “Мир Араб” мадрасасида ҳам ўз аксини топган.\n“Мир Араб” мадрасаси – “Пойи Калон” мажмуаси таркибига кирувчи меъморий ёдгорлик. “Пойи Калон” “Минораи Калон”га туташ қилиб қурилган тарихий иншоотлардан ташкил топган. “Минораи Калон” Арслонхон номи билан боғлиқ бўлиб, 1127 – 1129 йилларда бунёд этилган. Ушбу мажмуа таркибига “Масжиди Калон” (XII асрда тикланиб, XV асрда ва XVI аср бошларида қайта қурилган), “Мир Араб” мадрасаси (1527 – 1536 йилларда қурилган), “Амир Олимхон” мад-расаси (1914 – 1915 йилларда қурилган) каби тарихий иншоотлар киради. Мажмуа Бухоро шаҳрининг маркази – Ҳисори дарунда жойлашган. Президентимиз Ислом Каримов ташаббуси ва раҳнамолиги остида мажмуа тубдан қайта таъмирланди.\n“Мир Араб” мадрасаси қурилишига яманлик Шайх Абдуллоҳ Яманий (XVI асрда яшаб ўтган) тамал тошини қўйган. Бу шайх Бухоронинг йирик диний пешволаридан бири эди. Қурилиш учун Убайдуллохон (1512 – 1539) ҳам маблағини аямаган. Мадраса пештоқи “Масжиди Калон” пештоқига қаратиб қурилган. Мадрасанинг жануби-ғарбий томонида машҳур “Минораи Калон” салобат тўкиб турибди.\n“Мир Араб” мадрасаси бир неча бор тугал таъмирдан чиқарилган. 1970 – 1975 йилларда мадраса гумбазлари, тоқлари тузатилиб, бўёқлар билан безатилган. Айнан шу даврда мадрасанинг пештоқи, ҳовли ичкарисидаги ҳужралар ҳам таъмирланган эди. Аммо шўролар замонидаги сиёсат сабабли бино кўримсиз ҳолга тушган эди. Бунга фақат мустақиллик йилларидагина чек қўйилди. Бухоро шаҳрининг 2500 йиллиги (1997 йил) тантаналари олдидан бошқа ёдгорликлар қатори мадраса ҳам тўкис таъмирланди, олдингидек салобат ва чирой касб этди.\n“Мир Араб” мадрасасига киришда кўзингиз дарвозанинг чап тавақасидаги ёзувга тушади. Бу жойга Ҳижр сурасининг 46-ояти сулс хатида кўчирилган.\nКириш қисмининг чап томонида Шайх Абдуллоҳ Яманий, шайбоний ҳукмдор Убайдуллохон ва унинг оила аъзолари қўним топган мақбара бор. Унинг гумбази ўнг деворига настаълиқ хатида: “Кишиларнинг бошлари фалакда учса ҳам, Уларнинг диллари ғамдан доимо чок бўлур”, мазмунидаги байт битилган.\nМадраса ичидаги қибла томон пештоқига Расулуллоҳ (соллаллоҳу алайҳи ва саллам)-нинг: “Албатта, олимлар пайғамбарларнинг меросхўрларидир. Пайғамбарлар динорини ҳам, дирҳамини ҳам мерос қилиб қолдирмаганлар. Улар илмни мерос қолдирганлар. Ким уни олса, улуғ насибани олибди”, мазмунидаги ҳадислари нақш этилган. Бу ёзувни XV асрда ижод этган хаттот Мир Али Ҳиравий Фатҳободий туширган. Жанубий пештоқдаги ёзув ҳам шу хаттот қаламига мансуб. Унда Бақара сурасининг 33 – 34-оятлари сулс хатида ёзилган. Битик сўнгига ҳижрий тўққиз юз ўттиз еттинчи (1530) йил санаси қўйилган.\nҚуръони каримда 114 та сура борлигига асосланиб, “Мир Араб” мадрасасида ҳам 114 та ҳужра қурилган. Уларнинг бирида настаълиқ хатида ушбу мазмундаги шеър битилган: “Хурсанд бўлайлик, шундай гўзал ва кўзни қувонтирувчи ҳужра қурилди. Уни кўрган одам юз йиллик ғамини эсидан чиқаради. Унинг осмони худди орифларнинг соф нафасидек. Унинг ҳавосидан гўзал юзли гулларнинг ҳиди анқийди. Бу бинонинг қурилгани ҳақида рақам қилинадиган бўлса: Карамли халқ обод айлайди”. Сўнгги жумладан абжад ҳисобида ҳижрий 1316 (1898) йил келиб чиқади.\n“Мир Араб” мадрасасида бундай битикларни гумбазларнинг ташқи қисмида, бино бурчакларида ҳам учратиш мумкин.\n“Мир Араб” ўрта-махсус ислом билим юрти мудири\nЎзбекистон бадиий академияси Миллий рассомлик ва дизайн институти тадқиқотчиси


Ўзбекистонда ишсизлар сони ортгани маълум қилинди - UzNews.uz\nЎзбекистонда ишсизлар сони ортгани маълум қилинди\nИшга муҳтож бўлганларнинг умумий сони 1,9 миллион кишини ташкил этади.\nЎзбекистонда 2020 йилнинг январь-июнь ойларида ишсизлик даражаси 13,2 фоизни ташкил этган. Бу ҳақда Бандлик ва меҳнат муносабатлари вазирлиги томонидан ўтказилган ижтимоий сўров натижасида маълум бўлган.\nИжтимоий сўров Халқаро меҳнат ташкилоти тавсиялари асосида ишлаб чиқилган методика бўйича республиканинг 101 та шаҳар ва туманларида сўров ўтказилган.\nСўров натижалари СOVID-19 пандемияси даврида коронавирус инфекцияси тарқалишини олдини олишга қаратилган карантин чора-тадбирлари меҳнат бозорига сезиларли даражада таъсир кўрсатгани аниқланди.\nБу кўрсаткич 2019 йилнинг шу даврида 9,1 фоизга тенг бўлган. Ишга муҳтож бўлганларнинг умумий сони 1 944,0 минг кишини ташкил этади (16-30 ёшгача бўлганлар ўртасида ишсизлик даражаси- 20,1 фоиз, аёллар ўртасида ишсизлик даражаси эса - 17,4 фоиз).\nЭслатиб ўтамиз, Бандлик ва меҳнат муносабатлари вазири Нозим Ҳусанов халқаро пресс-клубнинг навбатдаги сессиясида\n"Пандемия барча давлатларга ўз салбий таъсирини кўрсатди. Пандемия бошланганидан кейин Ўзбекистонда бир қатор корхоналар ўз фаолиятини тўхтатганлиги сабабли ишсизлар сони қарийб 2 миллионга яқинлашган", – деган эди.


20 июн 2021, Тошкент вақти: 09:51\nКейинги ҳафталарда Қирғизистонда гўшт нархи камида 10 фоизга қимматлаб кетди. Сўнгги бир неча йил давомида деярли ўзгаришсиз турган нархларнинг кескин ортиб кетишини маҳаллий қассоблар ҳам, расмийлар ҳам чорванинг қўшни давлатларга, жумладан Ўзбекистонга экспорти кучайгани билан изоҳламоқда.\nАйни пайтда Ўзбекистоннинг Қирғизистон билан чегарадош ҳудудларида ҳам, маҳаллий аҳолидан олинган маълумотларга қараганда, гўшт қимматлаган.\nЎзбекистон Республикаси Марказий банк бошқаруви раиси Мамаризо Нурмуратов 15 сентябрда ЎзА саволларига жавоб берар экан, қорамол ва гўшт қимматлаганини аҳолига кўп миқдорда кредит берилгани билан изоҳлади\nЎзбекистоннинг Андижон вилояти билан чегарадош Қирғизистоннинг Ўш шаҳрида шу кунда бир кило мол гўшти 400 қирғиз сўмига сотилмоқда. Айрим хабарларга қараганда, нархни 420 сўмга кўтарган қассоблар ҳам бор.\nЎшлик Маъмиржон ҳожининг 15 сентябрда Озодликка айтишича, у сўнгги бор гўштни уч кун олдин харид қилган эди.\n"Икки кило мол гўшти олдим. 420 сўмдан. Баҳорда карантин бошланганидан кейин 370 сўмга чиқиб кетган, шаҳар ҳокимияти аралашуви билан 10 сўмга туширилган эди. Карантингача бир неча йил деярли ўзгаришсиз, 320, 330 сўм атрофида турган эди нархлар".\nОзодлик радиоси қирғиз хизматининг хабар қилишича, мамлакат пойтахтида нархлар ўсиши янада сезиларлидир. Бишкеклик Сенжарбек Усеналиевнинг радиога айтишича, "бир йил муқаддам бир кило мол гўшти 260-270 сўм турар эди, шу кунда эса, 380-400 сўмга чиқиб кетди".\nШу кунда қарийб 80 қирғиз сўми 1 АҚШ долларига тенг. Демак, Қирғизистонда 1 кг мол гўшти бутун мамлакат бўйлаб тақрибан 5 доллардан сотилмоқда. Гап категорияланмаган, анъанавий суякли гўшт устида кетмоқда.\nМавзуни ўрганган Озодлик радиоси қирғиз хизмати респондентларининг деярли барчаси нарх ўсиб кетишини қўшни мамлакатлар, жумладан Ўзбекистонга чорва экспорти кучайгани билан изоҳлаган. Бундай фикрни Қирғизистон расмийлари ҳам билдирган.\nҚирғиз Республикаси Монополияга қарши кураш агентлиги раҳбари Шуҳрат Собиров кейинги икки-уч ҳафтада жойларда гўшт нархи 8-10 фоизга кўтарилиб кетганини тан олар экан, бу ҳолатни қўшни давлатларга чорва сотиш кўлами ошиб кетгани билан изоҳлаб, бундай деган:\n"Сабабини ўргандик. Қўшни мамлакатларга чорва кўп сотила бошлагани, натижада маҳаллий бозорда жонлиқ қимматлаб кетгани гўшт нархи ошиб кетишига сабаб бўлди".\nШуҳрат Собировнинг айтишича, гўшт ижтимоий аҳамиятга эга маҳсулотлардандир ва бундай товарлар нархи бир ойда 20 фоизга кўтарилиб кетган тақдирдагина давлат нархларни тартибга солиш чораларини кўриши мумкин.\nҚирғиз Республикаси миллий статистика қўмитаси матбуот котиби Асел Акматалиеванинг Азаттиқ радиосига билдиришича, жорий йилнинг биринчи ярмида 2019 йилнинг мос давридаги кўрсаткичга нисбатан қорамол экспорти 14,1 мартага ошган.\n"Қорамол, асосан, Тожикистон билан Ўзбекистонга сотилди", деган Қирғизистон Статистика қўмитаси расмий вакили.\nҚирғиз Республикаси Монополияга қарши кураш агентлиги раҳбари Шуҳрат Собиров чорва экспорти ҳажми кескин ошиб кетганини қўшниларда гўшт Қирғистондагидан қимматроқ эканлиги билан изоҳлади.\n"Тожикистон билан Ўзбекистонда мол гўшти қирғиз сўмига чаққанда 450-460 сўмга тенг. Қўй гўшти эса, 500 қирғиз сўмига тенг. Шунинг учун бизнинг чорвага талаб кучайиб кетди".\nҚишлоқ хўжалиги масалалари бўйича қирғизистонлик мутахассис Бақит Мамитканов юзага келган вазиятни ўтган йили Қозоғистон жорий қилган чекловлар билан изоҳлади:\n"Ўтган йили Қозоғистон Қишлоқ хўжалик вазирлиги чорва моллари экспортини тақиқлаб қўйди. Ўзбекистон билан Тожикистон импорт қилувчи чорванинг катта қисмини Қозоғистондан олар эди. Натижада Қозоғистон киритган чеклов бизнинг фойдамизга бўлди: чорвани кўпроқ сота бошладик".\nВодий вилоятларидаги нархлар\nҚирғизистоннинг уч жанубий вилояти Ўзбекистоннинг Фарғона водийсидаги уч вилояти билан чегарадош. Намангандан 15 сентябрда олинган маълумотга қараганда, шу кунда бу шаҳарда бир кило мол гўшти нархи 55 -60 минг сўм. Бу маълумотни берган наманганликнинг айтишича, нархлар сўнгги 2-3 ойда ўзгармаган.\nФарғонадаги нархлар ҳам деярли Намангандагидай: мол гўшти 60 минг, қўй гўшти 65 минг сўм. Бу ҳақда хабар қилган фарғоналикнинг айтишича, коронавирус билан боғлиқ карантин даврида мол гўшти ҳам, қўй гўшти ҳам 5 минг сўмданга қимматлаган.\nЎзбекистон Республикаси Марказий банки раиси Мамризо Нурмуротов ЎзА мухбири билан суҳбатда мамлакат гўшт бозоридаги вазиятни шарҳлар экан, жумладан бундай деди:\n- Оилавий тадбиркорликни ривожлантириш доирасида энг асосий ва кўп кредитлар айнан шу икки йўналишда (иссиқхона ва чорвачилик - Озодлик) берилмоқда. Тўғри, бу ҳолатда истеъмолчи сифатида сиз ҳақсиз. Қорамолни арзон олишга ҳам ҳақлисиз. Лекин, жараёнга макроиқтисодий нуқтаи назардан ҳам қарашимиз шарт. Кўпчилик яхши эслайди, 2016 йилда қорамолчилик, паррандачилик, лимончиликни ривожлантириш учун аҳолига кўп миқдорда кредитлар берилди. Шунда, айнан қорамол хариди учун 2,7 триллион ажратилган эди. Сўнгра гўштни ва қорамолни нархи кескин ошиб кетди. Нима учун, чунки, мавжуд қорамолларнинг маълум эгаси бор. Сиз янги қорамол эгаси бўлмоқчисиз, лекин қорамол сони кўпайгани йўқ. Бу ўз - ўзидан нархларни ошишига олиб келди. Шу сабабли биз вилоят ҳокимликларига туёқ сонини кўпайтирган ҳолда аҳолига кредит беришни талаб қилдик.


Газ босими қаерда қанча ошди? - zarnews.uz\nШу йил 16 декабрь куни республикамиз Президенти Ш.Мирзиёев раислигида қишга тайёргарликда йўл қўйилган камчиликларни ҳал этиш масалаларига бағишланган видеоселектор йиғилиши бўлиб ўтди. Унда давлатимиз раҳбари газ экспортини қисқартириб, кунига 7-8 миллион куб метр табиий газ қўшимча равишда ҳудудларга йўналтирилиши ҳисобига аҳоли эҳтиёжларини қондириш юзасидан кўрсатма берди.\n- Йиғилишда берилган топшириқлар ижроси ва истеъмолчиларни куз-қиш мавсумида табиий газ билан бир маромда таъминлаш мақсадида филиалимизда зарур режалар белгилаб олинди, - дейди “Ҳудудгаз Самарқанд” газ таъминоти филиали раҳбари Олим Исоқулов. - Бугунги кунда вилоятимизда 773 мингдан зиёд газлашган хонадон мавжуд бўлиб, улардан 293 минг 677 таси табиий газ билан таъминланган. Табиий газ етиб бормайдиган 479 минг 339 хонадонга суюлтирилган газ етказиб берилмоқда.\nДавлатимиз раҳбари берган топшириқдан кейин табиий газ танқислиги мавжуд ҳудудларга қўшимча лимит ажратилди. Жумладан, Самарқанд шаҳрида аҳоли ва ижтимоий соҳа объектларига етказилаётган табиий газ таъминотини яхшилаш мақсадида:\n- “Самарқанд-1” газ тақсимлаш шохобчасидан соатлик газ сарфи 82,7 минг метр/кубдан 88 минг метр/кубга, “Самарқанд-2” газ тақсимлаш шохобчасидан 17 минг метр/кубдан 18,3 минг метр/кубга, “Самарқанд-3” газ тақсимлаш шохобчасидан эса 5,4 минг метр/кубдан 7,6 минг метр/кубга;\n- Каттақўрғон шаҳар газ тақсимлаш шохобчасидан соатлик газ сарфи 9,4 минг метр/кубдан 11,4 минг метр/кубга;\n- Жомбой газ тақсимлаш шохобчасидан соатлик газ сарфи 12,5 минг метр/кубдан 15,6 минг метр/кубга;\n- “Тайлоқ-1” газ тақсимлаш шохобчасидан соатлик газ сарфи 11,3 минг метр/кубдан 12,2 минг метр/кубга кўтарилди;\n- Ургут газ тақсимлаш шохобчаси соатлик газ сарфи 5,5 минг метр/кубдан 7,8 минг метр/кубга;\n- Пахтачи газ тақсимлаш шохобчасидан 5 минг метр/кубдан 9,2 минг метр/кубга;\n- Иштихон газ тақсимлаш шохобчасидан соатлик газ сарфи 4,9 минг метр/кубдан 8,4 минг метр/кубга;\n- Пайшанба газ тақсимлаш шохобчасидан 6,1 минг метр/кубдан 9 минг метр/кубга;\n- Қўшработ газ тақсимлаш шохобчасидан соатлик газ сарфи 2,8 минг метр/кубдан 4,7 минг метр/кубга\nБундан ташқари, жойларда табиий газ босимини меъёрда сақлаш мақсадида шаҳар ва туман ҳокимлари билан биргаликда ишчи гуруҳлар тузилиб, жойларда хонадонларда ноқонуний равишда ўрнатилган сўрғич (насос)ларни олиб ташлаш бўйича зарур ишлар ташкил этилди.\nНатижада Самарқанд шаҳридан 51 та, Оқдарё туманидан 14 та, Иштихондан 14 та, умуман, барча туман-шаҳарлардан 114 та газ сўрғич аппаратлари ишчи гуруҳ томонидан аниқланиб, ечиб олинди. Кузатишимизча, шундан сўнг маҳаллаларнинг охирги хонадонларига табиий газ етиб бориши меъёрга тушди. Айни кунларда бу ишлар давом эттирилмоқда.\nШунингдек, жойлардаги кафолатланмаган улгуржи истеъмолчилар тармоқдан узилди ва автомобилларга газ тўлдириш компрессор шохобча (АГТКШ) лари тасдиқланган жадвал бўйича ҳар куни соат 17:00 дан 23:00 гача тармоқдан тўхтатилиб, иқтисод қилинган табиий газ аҳоли ва ижтимоий соҳа объектларига етказиб берилмоқда.\nТўғри, бу каби тадбирларга қарамасдан айрим газ қувурларининг охирги нуқталаридаги истеъмолчиларда газ етишмовчилик ҳолатлари мавжуд. Бунга ҳам барҳам бериш мақсадида зарур чора-тадбирлар белгилаб олганмиз. Жойларда бу борадаги ишларимиз босқичма-босқич амалга оширилмоқда.\nАкрам Ҳайдаров ёзиб олди.


“Рома” Шомуродовга яна бир рақобатчи олиб келмоқда\n2 июнь, 23:18\n“Манчестер Юнайтед” ярим ҳимоячиси Жесси Лингард фаолиятини А Серияда давом эттириши мумкин.\n"Gazzetta dello Sport" нашри хабарига кўра, футболчига Римнинг "Рома" клуби жиддий қизиқиш билдирмоқда. 29 ёшли англиялик билан шартнома имзолашни “бўрилар” бош мураббиий Жозе Моуриньонинг шахсан ўзи истамоқда. Португалиялик мутахассис олдин “қизил иблислар” сафида Жесси билан ишлаган ва унинг нималарга қодирлигини яхши билади.\n30 июнь куни “Манчестер Юнайтед” ҳамда Лингард ўртасидаги шартнома якунига етади. Клуб футболчи билан янги битим имзоламагач, ярим ҳимоячи шу ойнинг охирида манкунианликлар сафини эркин агент мақомида тарк этишини маълум қилди.


БМТ Хавфсизлик Кенгаши Исроил ҳаракатларини қоралади\n02 март 2021, Тошкент вақти: 16:11\nФарангис Саид Исроилнинг фаластинликларга ӄарашли Ғазо секторидаги Рафо ӄочӄинлар лагерида ўтказган операцияси натижасида Исроил ва Фаластин ўртасидаги муносабатлар янада таранглашди. Минтаӄадаги вазиятни гуманитар бўҳрон, дея баҳолаган БМТ Хавфсизлик Кенгаши томонларни муаммо ечимини топишга ундамоӄда. 19 май чоршанба куни Хавфсизлик Кенгаши мазкур масалага доир махсус йиғин ўтказди. Ушбу жараённи Фарангис Саид кузатиб борди.\nФарангис, йиғин якунида нимага келишилди?\nФС: Чоршанба кунги йиғин якунида БМТ Хавфсизлик Кенгашининг Исроил ва Фаластин бўйича резолюцияси ӄабул ӄилинди. Кенгаш аъзолари Ғазо секторидаги ӄочӄинлар лагери аҳолиси – фаластинликларнинг Исроил ҳарбийлари томонидан ўлдирилганини ӄоралаб, Исроил ҳукуматини фаластинликлар уйларини бузиш ишларини тўхтатишга даъват этдилар.\nКенгашнинг 15 аъзосидан 14 нафари ушбу резолюцияни ӄўллаб-ӄувватлади. АҚШ ўз бетарафлигини изҳор этди.\nҲ: Фарангис, АҚШ азалдан Исроилни ӄўллаб-ӄувватлаб келади-ку. Бу сафар у нима сабабдан бетарафлигини билдирди?\nФС: Тўғри айтдингиз, Ҳурмат, Вашингтон йиллар давомида Исроилни ӄўллаб-ӄувватлаб келган ва Исроил сиёсатини ӄораловчи барча БМТ резолюцияларига ӄарши чиӄӄан. Кузатувчилар фикрича, Вашингтоннинг бу сафар янги резолюцияга ӄарши чиӄмай, бетараф позиция тутгани Оӄ Уй ҳам Исроилнинг Ғазо секторидаги ҳаракатларидан хавотирланаётганини кўрсатмоӄда.\nАҚШнинг БМТдаги элчиси ўринбосари Жеймс Каннингем Кенгаш йиғинида ӄилган чиӄишида АҚШ Исроилнинг ўзини ўзи мудофаа ӄилиш ҳуӄуӄини ҳурмат ӄилса-да, сўнгги ҳаракатлари меъёрдан чиӄӄан, деб ҳисоблаётганини айтди:\n”Бизнингча, Исроилнинг сўнгги бир неча кун ичида Ғазо секторида амалга ошираётган операциялари тинчлик ва хавфсизлик ўрнатишга хизмат ӄилмайди. Аксинча, ушбу ҳаракатлар гуманитар вазиятнинг ёмонлашишига олиб келди ва Исроил ҳарбий кучлари ҳамда фаластинликлар ўртасида зиддият яратди. Бу ҳаракатлар Исроил хавфсизлигини мустаҳкамламади”.\nКаннингем яӄин кунларда Вашингтон Исроил, Фаластин ва Миср расмийлари билан Ғазо минтаӄасига ӄурол-яроғнинг ғайриӄонуний равишда олиб ўтилишига чек ӄўйиш масаласи юзасидан музокаралар ўтказажагини маълум ӄилди.\nМаълумки, Исроил раҳбариятининг таъкидлашича, Миср чегараси яӄинида жойлашган Рафо ӄочӄинлар лагерига уюштирилган рейд айнан ӄурол-яроғ контрабандасининг олдини олиш маӄсадида амалга оширилган.\nҲ: Фарангис, Исроил БМТ Хавфсизлик Кенгаши резолюциясини ӄандай ӄаршилади?\nФС: Исроилнинг БМТдаги элчиси Дан Гиллерман БМТ Хавфсизлик Кенгаши ӄабул ӄилган резолюцияни танӄид ӄилди. у резолюцияда Фаластин раҳбарияти Исроилга ӄарши террор ҳаракатларини ӄўллаб-ӄувватлагани ҳисобга олингани ҳамда бу ҳужжат минтаӄада тинчлик ўрнатилишига ҳисса ӄўшмаслигини баён ӄилди.\nШу билан бирга Исроил расмийлари ҳарбий ҳаракатлар давомида фаластинлик намойишчилар ҳалок бўлгани учун узр сўрашди. Маълумотларга кўра, чоршанба кунги амалиётлар оӄибатида бир неча фаластинлик бола ва ўсмир нобуд бўлган.\nҲ: Фаластин БМТ ХК резолюциясини ижобий ӄабул ӄилган бўлса керак, шундайми?\nФС: Ҳа, Фаластиннинг БМТдаги элчиси Носир Ал-Кидва ўзининг БМТ Хавфсизлик Кенгашида ӄилган чиӄишида резолюцияни ижобий баҳолаш билан биргаликда Исроилнинг Рафо ӄочӄинлар лагеридаги ҳаракатларини террорчилик, дея баҳолади:\n”Бу террорчилик, давлат террорчилигидир. Ушбу ҳаракатлар уруш жиноятлари бўлиб, уларни амалга оширганлар халӄаро ҳуӄуӄ тамойилларига кўра, жавобгарликка тортилиши керак”.\nАйни ваӄтда БМТ Матбуот котиби Фред Экхард берган маълумотга кўра, Исроил май ойида ўтказган операциялар натижасида 2200 фаластинлик бошпанасиз ӄолган.\nБМТ ХК резолюцияси Рафо ӄочӄинлар легарида яшовчи фаластинликларга фавӄулодда гуманитар ёрдам кўрсатишга даъват этади.


ҚАРАҚАЛПАҚСТАН РЕСПУБЛИКАСЫ ЖОҚАРҒЫ КЕҢЕСИНИҢ БИРИНШИ СЕССИЯСЫ ҲАҚҚЫНДА МӘЛИМЛЕМЕ – Қарақалпақстан Республикасы Жоқарғы Кеңеси\n21 Сентябрь 2021 17:09:03\n13.01.2020 11:50:49 1008 Әҳмийетли\tБаспаға шығарыў Жүклеп алыў\nУсы жыл 13-январь күни Нөкисте Қарақалпақстан Республикасы Жоқарғы Кеңесиниң биринши сессиясы болып өтти.\nСессияға министрликлер, мәкеме ҳәм кәрханалардың, ҳуқық қорғаў уйымларының басшылары ҳәм ғалаба хабар қуралларының ўәкиллери қатнасты.\nСессияны Қарақалпақстан Республикасы Орайлық сайлаў комиссиясының баслығы Е.Джуманазаров ашты ҳәм басқарып барды.\nКүн тәртибиндеги мәселе бойынша Қарақалпақстан Республикасы Орайлық сайлаў комиссиясы баслығының мәлимлемеси тыңланды.\nАтап өтилгениндей, Қарақалпақстан Республикасының «Сайлаў ҳаққында»ғы нызамына муўапық 2019-жылдың 22-декабрь ҳәм 2020-жылдың 5-январь күнлери Қарақалпақстан Республикасы Жоқарғы Кеңесине өткерилген сайлаўлар елимиз турмысында демократиялық мәмлекет, ашық пуқаралық жәмийет қурыў жолындағы тағы бир әҳмийетли жаңа қәдем болды. «Жаңа Өзбекстан, жаңа сайлаўлар» сүрени астындағы сайлаўлар ҳәрекеттеги нызамлар тийкарында демjкратия ҳәм жәриялылық принциплери тийкарында өткерилди. Сайлаўларға ҳәр тәреплеме таярлықлар көрилди. Оның барлық басқышларын сырт еллерден, халық аралық шөлкемлерден бақлаўшылар, сиясий партиялардың, ғалаба хабар қуралларының ўәкиллери бақлап барды.\nҚарақалпақстан Республикасы Жоқарғы Кеңесине сайлаў 65 округ бойынша 622 сайлаў участкасында өткерилди. 2019-жылдың 22-декабрь күни болып өткен сайлаўларға дизимге киргизилген 999333 сайлаўшыдан 771494 сайлаўшы, яғный 77,2 проценти қатнасты. Қарақалпақстан Республикасы Орайлық сайлаў комиссиясы тәрепинен сиясий партиялардың республикамыздағы уйымларынан Қарақалпақстан Республикасы Жоқарғы Кеңеси депутатлығына талабан етип усынылған 325 талабан дизимге алынды. Қарақалпақстан Республикасының «Сайлаў ҳаққында»ғы нызамына муўапық 16 талабанның «талабанлықтан ўаз кешиў ҳаққында»ғы арзасы қанаатландырылды. Солай етип, сайлаў бюллетенлерине 50 округте 5 талабаннан, 14 округте 4 талабаннан, 1 округте 3 талабаннан киргизилди. 2020-жылдың 5-январь күни еки округте қайта даўыс бериў болып өтти. Улыўма 65 сайлаў округинде депутатлар толық сайланды. Соннан Исбилерменлер ҳәрекети-Өзбекстан Либерал-демократиялық партиясы республикалық уйымынан 19, Өзбекстан «Миллий тикланиш» демократиялық партиясы республикалық уйымынан 14, Өзбекстан «Адолат» социал-демократиялық партиясы республикалық уйымынан 6, Өзбекстан Халық демократиялық партиясы республикалық уйымынан 16, Өзбекстан Экологиялық партиясы республикалық уйымынан 10 депутат сайланды. Депутатлар бес миллет ўәкиллеринен ибарат болып, соннан 45 ер, 20 ҳаял-қызды қурайды. Сайлаў даўамында пуқаралардан келип түскен еки мүрәжат үйренилип шығылып, тийисли тәртип жуўап берилди. Сессияда бул бойынша тийисли қарар қабыл етилди.\nКүн тәртибинде Қарақалпақстан Республикасы Жоқарғы Кеңесиндеги сиясий партиялардың фракцияларын дизимге алыў ҳаққындағы мәселе көрип шығылды. Депутатлар бул бойынша тийисли қарар қабыл етти.\nБуннан кейин Қарақалпақстан Республикасы Жоқарғы Кеңесиниң Баслығын сайлаў ҳаққындағы мәселе көрип шығылды. «Қарақалпақстан Республикасы Жоқарғы Кеңесиниң регламенти ҳаққында»ғы Нызамына муўапық сиясий партиялар фракцияларының Ақсақаллар кеңеси дүзилип, оның қурамы тастыйықланды. Бул бойынша тийисли қарар қабыл етилди.\nҚарақалпақстан Республикасы Жоқарғы Кеңесиниң биринши сессиясында сайланған Ақсақаллар кеңесиниң мәжилиси өткерилип, онда Қарақалпақстан Республикасы Жоқарғы Кеңесиниң Баслығы лаўазымына 63-санлы «Қаракөл» сайлаў округинен депутат Ерниязов Муса Тажетдиновичтиң кандидатурасы усынылды.\nБул мәселе бойынша Исбилерменлер ҳәрекети-Өзбекстан Либерал-демократиялық партиясының Жоқарғы Кеңестеги фракциясы атынан 54-санлы «Халқабад» сайлаў округинен депутат А.Данияров, Өзбекстан «Адолат» социал-демократиялық партиясының Жоқарғы Кеңестеги фракциясы атынан 25-санлы «Нәўбәҳәр» сайлаў округинен депутат М.Қурбанбаева, Өзбекстан «Миллий тикланиш» демократиялық партиясының Жоқарғы Кеңестеги фракциясы атынан 45-санлы «Шоманай» сайлаў округинен депутат У.Жалменов, Өзбекстан Экологиялық партиясының Жоқарғы Кеңестеги фракциясы атынан 21-санлы «Әмирабад» сайлаў округинен депутат Д.Айтбаева, Өзбекстан Халық демократиялық партиясы республикалық уйымының Жоқарғы Кеңестеги фракциясы атынан 46-санлы «Кетенлер» сайлаў округинен депутат Ш.Уснатдинов шығып сөйлеп, Ақсақаллар кеңеси тәрепинен усынылған талабанның кандидатурасын қоллап-қуўатлады. Өзбекстан Республикасы Президентиниң келисими менен сессияда жасырын даўыс бериў жолы менен 63-санлы «Қаракөл» сайлаў округинен депутат Ерниязов Муса Тажетдинович Қарақалпақстан Республикасы Жоқарғы Кеңесиниң Баслығы етип сайланды. Депутатлар бул бойынша тийисли қарар қабыл етти.\nСессияда «Қарақалпақстан Республикасы Жоқарғы Кеңеси Баслығының орынбасарын сайлаў ҳаққында»ғы мәселе көрип шығылды. Қарақалпақстан Республикасы Конституциясының 81-статьясына ҳәм «Қарақалпақстан Республикасы Жоқарғы Кеңеси ҳаққында»ғы нызамның 14-статясына муўапық 22-санлы «Наўайы» сайлаў округинен депутат Атажан Ҳамраев жасырын даўыс бериў жолы менен Қарақалпақстан Республикасы Жоқарғы Кеңеси Баслығының орынбасары етип сайланды. Бул бойынша тийисли қарар қабыл етилди.\nКүн тәртибиндеги мәселе бойынша Қарақалпақстан Республикасы Жоқарғы Кеңесиниң комитетлерин ҳәм комиссиясын дүзиў, олардың қурамын ҳәм баслықларын сайлаў ҳаққында мәселе көрип шығылды. «Қарақалпақстан Республикасы Жоқарғы Кеңеси ҳаққында»ғы нызамның 18-статьясына ҳәм сиясий партиялар фракциялары ағзаларының усынысына муўапық 49-санлы «Қоңырат» сайлаў округинен депутат С.Турманов Қарақалпақстан Республикасы Жоқарғы Кеңесиниң Нызамлылық, суд-ҳуқық ҳәм коррупцияға қарсы гүресиў мәселелери комитетиниң баслығы, 4-санлы «Ерназар Алакөз» сайлаў округинен депутат Х.Бекчанов Қарақалпақстан Республикасы Жоқарғы Кеңесиниң Бюджет, экономикалық реформалар ҳәм инвестициялар мәселелери комитетиниң баслығы, 53-санлы «Кегейли» сайлаў округинен депутат Д.Қурбаниязов Қарақалпақстан Республикасы Жоқарғы Кеңесиниң Социаллық-мәдений раўажланыў ҳәм жәмийетлик бирлеспелер мәселелери комитетиниң, 9-санлы «Әжинияз» сайлаў округинен депутат А. Ибрагимов Жоқарғы Кеңестиң Санаат, қурылыс, транспорт ҳәм мәлимлеме технологиялары мәселелери комитетиниң баслығы, 18-санлы «Жамбасқала» сайлаў округинен депутат Ш.Атаниязов Жоқарғы Кеңестиң Аграр, суў хожалығы, тәбиятты қорғаў мәселелери ҳәм экология комитетиниң баслығы, 54-санлы «Халқабад» сайлаў округинен депутат А.Данияров Жоқарғы Кеңестиң Жаслар сиясаты ҳәм саламат әўладты тәрбиялаў мәселелери бойынша комитетиниң баслығы, 46-санлы «Кетенлер» сайлаў округинен депутат Ш.Уснатдинов Жоқарғы Кеңестиң Регламент ҳәм депутатлық этикасы мәселелери комиссиясының баслығы етип сайланды. Депутатлар бул бойынша тийисли қарар қабыл етти.\nБуннан кейин Қарақалпақстан Республикасы Министрлер Кеңесиниң Баслығы ҳаққындағы мәселе көрип шығылды. Қарақалпақстан Республикасы Конституциясының 89-статьясына муўапық Қарақалпақстан Республикасы Министрлер Кеңеси Баслығының Министрлер Кеңесиниң ўәкилликлери ҳаққындағы мүрәжаты мәселеси көрип шығылды ҳәм бул бойынша тийисли қарар қабыл етилди.\nСессияда Қарақалпақстан Республикасы Министрлер Кеңесиниң Баслығы лаўазымына Қ.Сариевтиң кандидатурасы усынылды. Өзбекстан Республикасы Президентиниң келисими менен сессияда Қ.Сариев Қарақалпақстан Республикасы Министрлер Кеңесиниң Баслығы етип тайынланды. Депутатлар бул бойынша тийисли қарар қабыл етти.\nБуннан кейин Қарақалпақстан Республикасы Министрлер Кеңесиниң қурамын тастыйықлаў ҳаққындағы мәселе көрип шығылды. Бул бойынша усыныс бериў ушын сөз Қарақалпақстан Республикасы Министрлер Кеңесиниң Баслығы Қ.Сариевке берилди. Бул бул бойынша тийисли қарар қабыл етилди.\nҚарақалпақстан Республикасы Орайлық сайлаў комиссиясының Өзбекстан Республикасы Олий Мажлиси Сенатының ағзаларын сайлаўды усы жыл 17-январь күни өткериў ҳаққындағы қарары қабыл етилди. Усы мүнәсибет пенен Өзбекстан Республикасы Сайлаў Кодексине муўапық Қарақалпақстан Республикасы Жоқарғы Кеңеси, қалалық ҳәм районлық Кеңеслери депутатлары Қоспа мәжилисиниң мәсләҳәт кеңеси ағзалығына талабан усыныў ҳаққындағы мәселе көрип шығылды. Мәсләҳәт кеңеси ағзалығына талабан етип 45-санлы «Шоманай» сайлаў округинен депутат У.Жалменовтың кандидатурасы усынылды. Депутатлар бул бойынша тийисли қарар қабыл етти.\nСессияда Өзбекстан Республикасы Президентиниң кеңесгөйи Т.Худайбергенов шығып сөйледи.\nСессия жумысына Өзбекстан Республикасы Президенти кеңесгөйиниң орынбасары У.Исмайлов қатнасты.\nУсының менен Қарақалпақстан Республикасы Жоқарғы Кеңесиниң биринши сессиясы өз жумысын жуўмақлады.\n21.09.2021 01:07:10 171


Ақлли инсонлар такрорламайдиган хатолар - Yoshlar.com\nҲар биримиз хато қилишдан холи эмасмиз. Аммо шундай инсонлар борки, улар бир хатони қайта-қайта такрорлайверадилар. Мичиган университетининг клиник психофизиология кафедраси олимлари хато қилиш борасида одамлар икки тоифага бўлинишларини аниқлашди. Биринчи тоифадагилар руҳан "Мен бу борада ҳеч қачон зўр бўла олмайман” қабилида иш тутишади. Иккинчи тоифадагилар эса қуйидагича фикр юритишади: "Негадир ўхшамади. Балки мен хатога йўл қўйгандирман? Қаерда хато қилганимни аниқлашим керак”.\nАқлли, омадли одамлар хатога йўл қўймасликдан кафолатланмаган; фақат улар ўз хатоларидан хулоса чиқаришади. Ақлли одамлар қуйидаги хатоларни ҳеч қачон такрорламайдилар.\nБошқа натижани кутиб бир ишни қайта-қайта қилиш\nАльберт Энштейн фақат аҳмоқларгина бошқа натижа бўлишига ишониб бир ишни қайта-қайта қилишларини таъкидлаган. Оқибати қандай бўлиши аниқ бўлса ҳам айримлар иккини иккига қайта-қайта кўпайтираверса беш чиқади, деб ўйлашади. Ақлли инсонлар эса билишади: бошқа натижага эришиш учун бу ишга бошқача йўл билан ёндашиш керак.\nРоҳатланишни ортга сура олмаслик\nАқлли одамлар роҳат-фароғат осонгина келмаслигини билишади ва роҳат оғир меҳнатнинг мукофоти эканлигини тушунишади. Улар омадга олиб борувчи жараёнда роҳатланишни мақсад сари етакловчи омил, деб билишади.\nЖудаям яхши натижага ишониш\nОсмондан тушадиган омад фақат бир марта бўлиши мумкин. Ҳар доим ҳам кўчадан ичи пул билан тўла ҳамён топиб олиш мумкинлигига ақлли одам ишонмайди. Жудаям яхши натижага ишониш учун, аввало, унга эришиш учун куч ва меҳнат сарфланган бўлиши лозим.\nҲаммага ёқишга уриниш\nОжиз кишилар шундай йўл тутишади. Кимнингдир ҳафсаласини пир қилмаслик учун улар жон-жаҳдлари билан ҳаракат қилишади. Лекин ақлли одамлар тушунишади: ҳаммага бирдек ёқишнинг иложи йўқ. Шунинг учун улар атрофдагиларга ёқмайдиган йўлни танлашда қатъият билан иш тутадилар.\nУмумий ҳолатни кўра олмаслик\nЎзини бутунлай ишга бағишлаб, бунинг охири нима билан тугашини унутиш яхши эмас. Келинг, бир оз мушоҳада қилинг: ишингиз учун қанча вақтингизни сарфлаяпсиз ва бу сизга нима беради.\nЎзини ожиз кўрсатиш\nАтрофидагиларга ўзини ожиз кўрсатадиган одам аслида ўз кучини йўқотаётганлигини, вақтинчалик қувонч учун ўзгалар ҳукмронлиги остида қолаётганлигини англамайди. Ақлли инсонлар эса ўз ожизликларини бартараф этиш учун ҳаракат қилишади.\nЎз аслини яшириш\nОдамлар сизни қандай кўришни исташса, уларга шундай кўриниш яхши. Лекин бу сохтакорлик барибир фош бўлади. Ақлли инсонлар буни тушунишади: улар асл қиёфаларини йўқотишмайди. Улар асл ҳолларини сақлаб қолишади. Бахт ва омад инсоннинг ички дунёси билан боғлиқ.\n1. Farrux1992 (06.10.2015 16:12)


Шаҳзода Уильям ва унинг рафиқаси 152 минг долларлик Audi электрокаридан фойдаланишга ўтди (видео) - Daryo\n20:55, 21.10.2021 24255\nШаҳзода Уильям ҳамда унинг рафиқаси Кембриж герцогиняси Кейт Earthshot Prize биринчи тақдирлаш маросимига янги автомобилда ташриф буюрди. Эълон қилинган суратлардан кўриш мумкинки, атроф муҳит ҳимояси борасида кўрсатган хизматлари учун топшириладиган мукофот учун улар шунга мос транспорт танлаган — тўлиқ электр энергиясида ҳаракатланувчи Audi RS e-tron GТ. Буюк Британияда унинг нархи 110 минг фунт (152 минг доллар) атрофида, деб хабар беради Motor.\nAudi RS e-tron GТ — бу 2021 йилнинг февралида тақдим этилган тўлиқ узатмали электроседаннинг топ версияси ва инглиз-шотланд маркасининг RS-версиядаги биринчи «батареяли» автомобили ҳисобланади. Модель худди Porsche Taycan каби J1 платформаси асосида яратилган ва унинг узунлиги қарийб 5 метрга етади. Иккита моторли куч узатмаси 598 от кучини (қисқа муддатга 646 от кучини) тақдим этишга қодир ва соатига 100 километр тезликка 3,3 сонияда эришади. Максимал тезлиги соатига 250 километрни ташкил этади.\nRS e-tron GТ моделини йиғиш R8, А6, А7 ва А8 каби гибридлар ишлаб чиқарилувчи Böllinger Höfe заводида йўлга қўйилган. Daily Mail’нинг ёзишича, оддий британияликлар бу каби Audi’ни харид қилиш учун саккиз ойлаб навбатда туради, аммо герцоглар оиласи учун истисно қилинган бўлиши мумкин.\nМаросимдаги суратлар Уильям Кенсингтон саройига электрокарлар учун қувватлантириш станциясини ўрнатгани айтилган хабарлар тарқалганидан бир неча соат ўтиб пайдо бўлди: тўрт асрли тарихга эга қароргоҳ ҳудудида бу каби қурилма биринчи бор ўрнатилган. 800 волтли кучланишга эга доимий токли станциядан RS e-tron GТ тахминан 25 дақиқа ичида қувватлана олади. 100 километр масофага етадиган электр энергиясини эса беш дақиқада олишга қодир. Тўлиқ қувватли батарея WLTP циклига кўра 472 километр йўл босишни таъминлайди.\nМавзуга доир: Кейт Миддлтон ва шаҳзода Уильям кўчишни режалаштирмоқда: улар қироличага яқин яшашни хоҳлайди\nАввалроқ Шаҳзода Чарльз унаштирув маросимида малика Дианага совға қилган ноёб Ford Escort аукционга қўйилгани тўғрисида хабар берилганди.\n17:37, 25.11.2021 48256\n23:29, 19.11.2021 41989\n19:48, 06.11.2021 47415\n23:55 Бугун 870\n23:48 Бугун 649\n23:32 Бугун 1955\n23:16 Бугун 1361\n16:52, 02.12.2021 97361\n22:47, 01.12.2021 56884\n16:37, 02.12.2021 56058\n19:40, 02.12.2021 55240


1. Тарихий синтаксис ҳақида маълумот.\n2. Сўз бирикмаси.\n3. Гап бўлаклари.\nҚадимги туркий тил ва сўнгги даврлар тилининг синтактик тузилиши билан ҳозирги замон тили синтактик тузилишини қиёслар эканмиз, ўзбек тили синтаксисида ҳам жиддий ўзгаришлар бўлганини кўриш мумкин. Шуниси характерлики, синтаксисдаги ўзгаришлар кўпинча морфология ва лексикада бўлган ўзгаришлар туфайли рўй берган. Масалан, восита келишигининг истеъмолдан чиқиши сўзларнинг бошқарув муносабатини ўзгартиради ва ҳол доирасини кенгайтиради. Синтаксис тараққиётидаги иккинчи омил- бошқа тилларнинг таъсиридир. Тарихда ўзбек тилига айниқса форс-тожик тилининг таъсири сезиларли бўлган. Бу тилнинг таъсири билан янги сўз бирикмалари, эргаш гаплар вужудга келди.\nМаълумки, сўз бирикмалари иккига бўлинади: тобе бирикмалар, тенг бирикмалар. Тенг бирикмаларда сўзлар ўзаро тенг муносабатга киришса, тобе бирикмаларда сўзлар ўзаро тобе-ҳоким муносабати орқали боғланади.\nТобе бирикма таркибидаги бош ва эргаш сўзлар қандай воситалар билан боғланишига қараб, уч турга бўлинади: бошқарув, мослашув, битишув.\nБошқарув муносабатида эргаш сўз бош сўзнинг талаби билан бирор грамматик формада шаклланади. Бошқарувнинг икки тури мавжуд: келишикли бошқарув ва кўмакчили бошқарув. Келишикли бошқарувда бош сўз ва эргаш сўз ўзаро тушум, жўналиш, ўрин-пайт ва чиқиш келишиги ёрдамида боғланади. Кўмакчили бошқарувда бош сўз билан эргаш сўз кўмакчилар ёрдамида муносабатга киришади: ВЎҳм билЎ уйғаныб, кāҳинлЎрни тилЎб, бу т¯шни¦ тЎъбирини тилЎди (Навоий НМ). ВЎ бир аз фурсатдын со¦ра мЎлики Рāйāн ҳам āламдын чықты (Навоий НМ).\nМослашувли бирикмада бош сўз билан эргаш сўз шахс-сонда ўзаро мос бўлади. Улар ўзаро қаратқич келишиги ёрдамида боғланади: ...ул навāҳини¦ черики билЎ..(БН). Мени¦ ғанимим қорғанда эди (БН).\nБитишув муносабатига кирган сўзлар фақат оҳанг ёрдами билан боғланади. Бундай муносабат сифат билан от, сон билан от, олмош билан от ўртасида бўлади: Бу тµшµкни тешиб, ул сувни ичЎдµрлЎр (БН). Оттыз-қырқ бЎрг шāхыны¦ µчидЎ бир йердин-оқ ирикрЎк пЎнжЎ урадур (БН).\nИзофа. Изофа икки отнинг аниқловчилик муносабатига киришувидир. Изофа араб ва форс тилларига хос бўлиб, туркий тиллардаги мослашувли бирикманинг ўзидир. Ўзбек тили лексикасининг жуда катта қисмини араб ва форс сўзлари ташкил этгани учун бу тиллардан изофий бирикмалар ҳам жуда кўплаб ўзлашган. Мисоллар: Ҳаки пай, аби ҳайван (Лутфий), ғунчайи хандан, булбули бостан (Хоразмий), шайхул ислом, ВЎ ҳазрат Шайхны¦ «Маҳзанул асрар»иға жаваб айтыбтур (Навоий, МН). Араб ва форс тилларидаги аниқловчи-аниқланмишнинг жойлашуви билан ўзбек тилидаги аниқловчи-аниқланмишнинг ўринлашуви ўртасида жиддий фарқ мавжуд. Араб ва форс тилларида аввал аниқланмиш кейин аниқловчи келса, ўзбек тилида аввал аниқловчи сўнг аниқланмиш келади.\nГап бўлаклари. Маълумки, гап бўлаклари гапни ташкил қилувчи сўз шакллари, бирикмалари ва бошқа синтактик бирликларнинг таркибий ва маъно хусусиятларига кўра фарқланади. Бунда таркибий хусусият тушунчаси гап бўлакларининг ифодаланиши, уларнинг гапдаги бошқа синтактик ҳодисалар билан боғланишива синтактик мавқе тушунчаларини ўзида бирлаштиради, улар маълум бир маънони ташишга хизмат қилади.\nБош бўлаклар. Маълумки, эга фикр объектини, нутқ предметини кўрсатувчи бош бўлакдир. Анъанавий тилшуносликда гапнинг ҳоким бўлаги эга деб эътироф этилади. «Эга икки составли гапнинг бош бўлакларидан биридир: у ҳоқим составнинг грамматик маркази, шу составдаги бўлакларга, шунингдек, тобе составдаги бош бўлакка – кесимга ҳам ҳокимдир. Эга абсолют ҳоким ҳолатдаги бўлакдир. У гапдаги фикр, ҳукм ўзига қаратилган предметнинг – нутқ предметининг номидир. Эга ҳаракатни бажарувчи ё қабул қилувчи шахсдир ёки кесим ифодалаган ҳолат, ё белги қарашли предмет» (Ғуломова А., Асқарова М. Ҳозирги замон ўзбек адабий тили. Синтаксис. Т., 1987, 77).\nКейинги йилларда гапнинг шаклий томони билан бир қаторда, унинг мазмуний томонини ўрганишга ҳам жиддий эътибор берилмоқда, яъни тилшуносликда мазмуний синтаксис деган янги йўналиш юзага келди. Бу борада А.Бердиалиев, Р.Сайфуллаева, А.Нурмонов, Н.Маҳмудов, А.Аҳмедов, С.Солихўжаева, М.Абузалова ва бошқаларнинг тадқиқотларини кўрсатиб ўтиш жоиз. Бу тадқиқотларда гапнинг бош бўлаклари хусусида ҳам янгича қарашлар пайдо бўлди. Бу, айниқса, Н.Маҳмудов, А.Нурмонов, М.Абузаловаларнинг ишларида ўз ифодасини топди. Бу қараш бўйича ўзида предикативликни акс эттирадиган, гапни уюштирувчи ва шакллантирувчи бўлак кесимдир. Кесим гапнинг марказий бўлаги бўлганлигидан бутун тавсифи – грамматик категориялари: тасдиқ-инкорлик, шахс, замон, коммуникатив мақсад ва ҳоказолар кесимга қараб белгиланади. Кесим гап қурилишида уюштирувчилик ролини ўйнайди. Тўғри, кесим ҳақидаги бундай фикр-мулоҳазалар анъанавий тилшуносликда ҳам бор. Жумладан, А.Ғуломов шундай ёзади: «Кесим эга билан ўзаро боғланган бўлиб, гапнинг уюштирувчи марказларидан биридир: у ҳукмни ифодаловчи, гапликнинг асосий белгиларини (модаллик, замон ва шахсни) – предикативликни кўрсатувчи энг муҳим бўлак бўлганлигидан гапнинг мазмунини, структурасини, характерини белгилашда катта роль ўйнайди, эга нутқ предметини-темани (гапнинг нима тўғрисида боришинигина) билдиради, шу ҳақда нима дейилишини, хабарни, характеристикани кесим билдиради» (Ғуломов А., Асқарова М. Ҳозирги замон ўзбек тили. Синтаксис. Т., 1987, 84). Олим ҳатто кесимнинг гапдаги энг зарурий бўлак эканлигини эътироф этади. Гапнинг шаклланишида кесим муҳим роль ўйнашини айтади: «Гапни майдонга келтириш, фикрни ифодалаш жиҳатидан кесимнинг гапдаги аҳамияти жуда каттадир: у коммуникацияда (алоқа – аралашув, хабар беришда) асосий вазифани бажаради. Гапда кесимнинг айрим бўлак сифатида ифодаланмай қолиши кучли сезилиб туради. Демак, гап тушунчаси кесим тушунчаси билан жуда зич боғлангандир. Предикатив алоқанинг кўрсаткичлари, одатда, кесимда бўлади» (Ғуломов А., Асқарова М., юқоридаги асар, 1987, 84).\nМаълумки, гапнинг характерли белгиларидан бири предикативликдир. Демак, кесим предикатив алоқанинг муҳим кўрсаткичи, гап тушунчаси билан жуда зич боғланган экан, у гапда ҳоким бўлак ҳисобланиши керак.\nЭга қуйидаги маъно хусусиятларини билдиради:\n1. Ҳаракат, ҳолат ва белгини билдиради: Ҳамул беш-он кµндЎ абтар девāнаны бозахāнада йана бир Јзидек абтар бойныны чапыб Јлдµрди (Навоий, ХМ).\n2. Иш-ҳаракат объектини билдиради: Вазырға бу хабар йетишти (Навоий, ТМА).\n3. Иш-ҳаракатнинг ўрнини билдиради: ВЎ ул ҳазратны¦ мубарак мурқади Жам вилайатыда Харжуд қасабасыдадур (Навоий, МН).\n4. Иш-ҳаракат ёки белгининг пайтини билдиради: ВЎ Йалашны¦ замани беш йылдын жузвий Јксµкдµр (Навоий, ТМА).\nТаркибига кўра эга содда ва мураккаб турларга бўлинади. Содда эга бир сўз шакли билан ифодаланади: Саҳāват инсāнийат бағыны¦ бāрвар шажаридур (Навоий, МҚ). Мири мажлисдағы аҳли мажлисқа муттафық болды (Навоий, МН).\nМураккаб эга бир неча сўзлар бирикмасидан иборат бўлади: Бу шеърға ҳазрат Маҳдуми Нуран жаваб айтыбтурлар (Навоий, МН).\nКесим гап таркибида муҳим ўрин тутадиган бош бўлакдир, шунинг учун ҳам у содда гапларда эганинг қўлланишига нисбатан муқимдир (Кесим ҳақидаги янгича қарашлар юқорида айтиб ўтилгани учун қайтариб ўтирмаймиз). Кесим ҳам худди эга каби содда ва мураккаб турларга бўлинади.\nСодда кесим бир сўз шакли билан ифодаланади. Содда кесимлар қайси сўз туркуми билан ифодаланишига қараб содда феъл кесим ва содда от кесимларга бўлинади. Содда феъл кесимлар феъл, унинг сифатдош ва равишдош шакллари билан ифодаланади: Ва салтанатыны¦ замāнын ҳам мухталиф битибт¯рлЎр (Навоий,ТМА). Достлар достлар вафāсын асрағайлар (Навоий, НМ).\nСодда от кесимлар феълдан бошқа сўз туркумлари билан ифодаланади: Йалған айтқучы ғафлатдадур (Навоий, МҚ). Ул ҳам Андыжандындур (Навоий, МН).\nМураккаб кесимлар бир неча сўзлардан иборат бўлади. Улар ҳам содда кесимлар каби мураккаб феъл кесим ва мураккаб от кесимларга бўлинади.\nМураккаб феъл кесим адабиётларда составли кесим деб ҳам юритилади. Мураккаб феъл кесимлар асосан кўмакчи феълли сўз қўшилмасидан иборат бўлади: Ул дағы башқара алмады (Навоий, ТМА). Бундан ташқари, мустақил феъл+тўлиқсиз феъл қўшилмасидан ҳам мураккаб феъл кесимлар ҳосил қилинган: Секиз мы¦ шāҳ ва шāҳзāда хыдматын қылур эрди (Навоий, ТМА).\nМураккаб от кесимлар от+феъл ва от+боғлама қўшилмаларидан иборат бўлади: Ва Шāмда аларға кЈп муридлар пайда болдылар (Навоий, Нас.муҳ.). Жамиъ дарвешлЎр ҳāзыр эрдилЎр (Навоий, Нас.муҳ.).\nЭски ўзбек тилида ҳам худди ҳозирги ўзбек тилидагидек, от кесимлар таркибида -тур, -мен,-сиз,-биз каби қўшимча- боғламалар, эрди, эрмиш, бол, барур ва форс-тожик тилидаги ҳаст боғламсидан нусха кўчириш асосида вужудга келган бор сўз боғламалари кенг қўлланган.\nТўлдирувчи. Тўлдирувчи гапнинг узвий бўлакларидан бўлган иккинчи даражали бўлакдир. Тўлдирувчи учун асосан от ва олмош туркуми ифода ашёси бўлиб хизмат қилади. У воситасиз ва воситали каби икки турга бўлинади.\nВоситасиз тўлдирувчи тушум келишигидаги сўз билан ифодаланади. Улар қуйидагича ифода ашёсига эга бўлади:\n1. От билан ифодаланган: Бу залимлар мµлкни барбад бергµчидµрлЎр (Навоий, МҚ).\n2. Отлашган сифат билан: Ақыл бу тарықны шиар қылмас ва йахшы-йаманны ҳақ йаратқандын артуқ-Јксµк билмЎс (Навоий, МҚ).\n3. Олмош билан: Жамикэ аны кЈрдилЎр (Навоий, МҚ).\n4. Феълнинг амалий шакллари билан: ИшлЎри талай алғанны таламақ (Навоий,МҚ).\nВоситали тўлдирувчилар ҳаракат ўзига бевосита ўтган предметни эмас, балки ҳаракатга бошқа бирор йўл билан боғланган предметни кўрсатади ва улар келишикли ва кўмакчили сўз шакллари билан ифодаланади. Воситали тўлдирувчилар қуйидаги сўз туркумлари билан ифодаланади:\n1. От билан: Рустамға жаҳан палванлығ лақабы бериб, сипаҳсалар қылды (Навоий, ТМА).\n2. Олмош билан: ўлЎрдЎ бу ҳасад даим бар эрди (Навоий, ТМА).\n3. Отлашган сифат билан: Туркий вЎ фарсийда табъи йахшы тасарруф қылур (Навоий, МН).\n4. Сон билан: Агарчи бу маъни иккЎлэсигэ қабиҳдур, амма эрЎнлЎрғгЎ кЈпрЎк мужиби тафзиҳдур (Навоий, МҚ)\nКўмакчили сўз шакллари билан ифодаланган тўлдирувчилар ҳам эски ўзбек тилида кенг қўлланган: КЈпрЎк авқāт Жайҳун қырағында болуб, атрак билЎ урушуб й¯р¯р эрди (Навоий,ТМА).\nАниқловчи. Аниқловчилар ҳам маъно хусусиятига кўра икки гуруҳга бўлинади: сифатловчи аниқловчи ва қаратқич аниқловчи.\nСифатловчи аниқловчилар бирор бўлакнинг белгисини билдириб, қуйидагича ифодаланади:\n1. Сифат билан: Бу сµлµк билЎ кµллий мақсадға йетибтурлар (Навоий,МҚ).\n2. Олмош билан: Āқыл бу тарықны шиāр қылмас (Навоий, МҚ).\n3. От билан: Ва ул Мāний мусаввирны ва атбāын ҳужжат билЎ такфир қылыб, жазāларыға йеткµрди (Навоий,ТМА).\n4. Сифатдош билан: Ва ул тЈрт ай м¯лк сурды ва барур м¯лкни ЈзгЎлЎргЎ тапшурды (Навоий,ТМА).\n5. Сон билан: Пāдшāҳ ансыз бир айағ ичмЎс эрди (Навоий, ТМА).\n6. Равиш билан: Парвиз Мадайин тахтыға олтуруб, кЈп мЎмЎликни ҳийта тасарруфыға кийµрди (Навоий, ТМА).\nҚаратқич аниқловчилар қуйидагича ифодаланган:\n1. От билан: Паҳлавāн Кāтиб ҳам ул ҳазратны¦ ашъāру мусаннафāтын китāбат қылур (Навоий,МН).\n2. Олмош билан: Ва аны¦ васийатнāмаларыны муталаа ққылыб, ул дастур билЎ амал қылурға мµртЎкиб болды (Навоий, ТМА).\n3. Ҳаракат номи билан: Йана ишқ атварыда ким, ашк ва йығламақ муқабаласыда аҳу ысығ дам умдадур (Навоий, МЛ).\n4. Сифатдош билан: Ва алар мЎзкµр болғанларны¦ кЈпин туркча айтурлар (МЛ).\nЭски ўзбек тилида ҳам қаратқич аниқловчилар белгисиз қўлланган. Белгисиз қаратқич, асосан, от ва олмошлар билан ифодаланган: Ва эл файзы учун вазн силкигЎ назм бермЎк (МҚ). Муаммā фаныда ҳам рисāла битибд¯р (Навоий, МН).\nҲол. Ҳол ҳам гапнинг таркибий ва узвий бўлакларидан бўлган иккинчи даражали бўлакдир. Ҳозирги ўзбек тили синтаксисига оид ишларда ҳолнинг маъно турларини белгилашда турлича таснифлар мавжуд. Ф.Убаева ўрин, сабаб, пайт, мақсад, натижа, миқдор, тартиб, биргалик-ёлғизлик, равиш, ўхшатиш, шарт, тўсиқсизлик, инкор ҳолларини фарқлайди (Убаева Ф. Ҳол категорияси.Т., 1971, 19-б). Бу таснифдаги натижа ҳоли сабаб ҳолининг бир маъно гуруҳи, тартиб ва биргалик, ўхшатиш ҳоллари эса равиш ҳолининг бир маъно гуруҳи эканлигини ҳисобга олинса, анъанавий ҳолнинг маъно таснифи ўзининг илмий қимматини йўқотмаганлигини сезиш қийин эмас.\nЭски ўзбек тилида ҳам ҳолнинг қуйидаги маъно турлари қўлланган:\nЎрин ҳоли. Ўрин ҳоли ҳозирги ўзбек тилидагидек, келишикли ва кўмакчили шакллар билан ифода қилинган: Қубāд Румға черик тартыб, музаффар ва мансур йанды (Навоий, ТМА). Ул Табаристāн сары тартыб урушмады (Навоий, ТМА).\nПайт ҳоли.Пайт ҳоллари асосан пайт равишлари билан ифодаланган: Эмди сЈзни¦ аслыға шуруъ қылалы (Навоий, МҚ).Ва ҳамеша фақыр мусāҳыб эрди (Навоий, МН).\nРавиш ҳоли. Бу бўлак учун ҳолат равиши морфологик ашёдир: Гайыбāна шатранжны хуб ойнар (Навоий,МН). Ва қасиданы пухта айтур (МН).\nХудди ҳозирги ўзбек тилидагидек, сифат билан ҳам ифодаланади: Қāфийасыны йахшы айтмайдур эрди (МН).\nСабаб ҳоли. Сабаб ҳоли учун махсуслашган сўз туркуми йўқ. Бундай ҳоллар иш-ҳаракатнинг, кенгроқ маънода белгининг мавқеъига нисбатан бошқа сўз шаклларининг тутган мавқеъидан, яъни предикатга нисбатан сабаб муносабатини билдирган сўз шакли ва ибораларнинг мавқеъидан белгиланади. Сабаб ҳоли ҳам келишикли ва кўмакчили шакллар билан ифода қилинади: Алар ваҳҳмдын ул тифлни бир қыйматый нимЎгЎ чирмЎб, ул чāҳ башыда қойуб қачтылар (Навоий, ТМА). Ул халāйық таажжуб й¯зидин андын ул ҳāл кЎйфийЎтин сорубтурлар (Навоий, НМ).\nМақсад ҳоли. Мақсад ҳолларининг ҳам келишикли ва кўмакчили шакллари мавжуд: Шикāйатға бу фақыр қашыға келдилЎр (МН).Илм таҳсили учун шаҳрға келибтµр (МН).\nДаржа-миқдор ҳоли. Маълумки, бундай ҳол учун даража-миқдор равиши ифода ашёси бўлиб хизмат қилади, лекин сифат ва бошқа сўз туркумлари ҳам даража-миқдор ҳоли мавқеъида келган: Табъи асру хуб вāқеъ болубтур (МН). Ғазал кЈпрЎк айтур (МН).\nХулоса қилиб айтиш мумкинки, гап бўлакларининг таркибий ва маъно хусусиятларида ҳозирги ўзбек адбий тилига ўхшаш ва яқин турадиган ўринлар анчагина. Бу, ўз навбатида, ҳозирги ўзбек адабий тили синтаксиси эски ўзбек тили синтаксисининг бевосита давоми эканлигини кўрсатиб туради.\n1. Тенг ва тобе бирикмаларга Алишер Навоий асарларидан 10 та мисол ёзинг.\n2. Гап бўлакларининг ҳар бирига учтадан мисол ёзинг.\n3. Эски ўзбек тили синтаксиси билан ҳозирги ўзбек тили синтаксиси ўртасида қандай фарқли томонлар мавжуд?\nСинтаксис – гап, гап бўлаклари, сўз бирикмалари ҳақидаги билимларни акс эттирувчи грамматиканинг бир бўлими.\nГап – предикативлик ва интонацион жиҳатдан шаклланган нутқ ва тил бирлиги.\nСўз бирикмаси – камида иккита мустақил сўзнинг грамматик алоқасини орқали мураккаб мазмунни ифодаловчи синтактик ҳодиса.


ТИҚХММИ Исроил давлатининг элчихонаси билан ҳамкорликни бошлади\nИсроил давлатининг Ўзбекистондаги фавқулодда ва мухтор элчиси Зеавит Бен Хиллелнинг Тошкент ирригация ва қишлоқ хўжалигини механизациялаш муҳандислари институтига ташрифи катта моҳият касб этди.\nТИҚХММИ ректори Ўктам Умурзаков билан элчининг мулоқоти самимий тарзда, ўзаро ҳамкорлик ва тажрибаларини алмашиш йўсинида, дўстона руҳда ўтди.\nИнститут ректори даставвал, ташриф учун элчи жанобларига ўз миннатдорчилигини билдириб таълим муассасасида олиб борилаётган халқаро фаолият ҳақида маълумот берди. Сўнгра институт ҳаёти ва қизғин тарздаги иш ва ўқув жараёни, замонавий технологиялар билан жиҳозланган аудитория ва лабораториялар, хорижлик талабаларнинг мамнунлиги акс этган видеоролик намойиш этилди.\nЭлчи жаноблари Зеавит Бен Хиллелга ТИҚХММИга ташриф ва кенг равишда танишиш иш режасидаги биринчи мақсадларидан бири бўлганини таъкидлади. Сув, суғориш муаммоси, томчилатиб суғоришнинг ўзига хос масалалари жаҳоншумул аҳамият касб этганини таъкидлаб, бунинг учун ҳамкорликда орттирилган тажрибалар муҳим эканини эътироф этди.\nИсроил NETAFIM компаниясининг сув тежовчи технологияларини жалб қилган ҳолда институт ҳудудида намойиш майдончасини яратиш имкониятларини муҳокама этиш учрашувдан кўзланган асосий мақсад бўлди.\nМулоқот якунида элчига миннатдорчилик билдирилиб, эсдалик совғалари тақдим этилди. Зеавит Бен Хиллел фахрий меҳмонларнинг истаклари муҳрланадиган альбомга ўз тилакларини ёзиб қолдирди.\nИнститут матбуот хизмати раҳбари


Музокаралар ниҳоясига етди\nТеҳронда Атом энергияси халқаро агентлиги ва Эрон расмийларининг музокаралари ниҳоясига етди.\nТўрт кун давом этган музокараларда томонлар Эроннинг ядровий дастурига оид масалаларни муҳокама этди. Музокаралардан сўнг Эрон вакили Жавод Ваедий расмий Теҳрон ўз ядровий дастури борасида Атом энергияси халқаро агентлигини қизиқтирган барча саволларга жавоб берганини маълум қилди.\nТеҳрондаги музокаралар натижаси Атом энергияси халқаро агентлигининг ноябрь ойидаги мажлисида эълон қилиниши кутилмоқда.\nШунингдек, БМТ Хавфсизлик кенгашининг беш доимий аъзоси ва Германия вакиллари Лондонда учрашиб, Эронга қарши қўшимча санкциялар жорий этиш масаласини муҳокама қилди.


Экологлар муқобил энергия манбаларидан фойдаланишни тавсия қилмоқда\nТожикистонлик мутахассислар қуёш батареялари мамлакатдаги энергетик тақчиллик муаммосини бир қадар ҳал қилиши мумкин, деган ишончдалар.\nТожикистонлик экологлар углеводородлар ва бошқа қазиб чиқарилувчи энергия манбаларидан фойдаланишни қисқартиш таклифи билан чиқдилар. Улар энергиянинг муқобил манбаларидан фойдаланиш вақти етганлигини таъкидлашмоқда.\nРеспубликада фаолият юритаётган “Кичик Ер” жамоатчилик ташкилоти раҳбари Тимур Идрисовнинг айтишича, энергиянинг муқобил манбаларидан фойдаланишга ўтиш давлат сиёсатининг асосий йўналиши бўлмоғи зарур.\n- Бугунги кунда Ашт, Исфара, Панжакент туманларида кичик ГЭСлар ишлаяпти. Хўжандда шамолдан электр энергияси олинмокда. Шунинг учун биз республика ҳукуматига кўмир, мазут, керосин, газ каби энергия берувчи манбалардан воз кечишни таклиф қилаяпмиз. Мамлакатда кўмир саноатини ривожлантириш борасида Давлат дастури амалга оширилмоқда. Бу дастур ҳам давлат томонидан молиявий таъминланмаслиги керак. Мазкур энергия воситалари атроф-муҳитни ифлослантираяпти, одамлар соғлиғига зарар етказилаяпти. Унинг ўрнига камхаражатли кичик ГЭСлар қуриш, қуёш батареяларни ўрнатиш, шамолдан электр энергияси олишни йўлга қўйиш лозим, - дейди Тимур Идрисов.\nБироқ мутахассисларнинг таъкидлашларича, мамлакатдаги энергия тақчиллиги ҳукуматни яқин орада кўмир соҳасини ривожлантиришдан воз кечишига имкон бериши даргумон.\n- Айтайлик, бугун биз кўмир ва бошқа углеводородлардан фойдаланишдан воз кечамиз. Бунинг ўрнига аҳолига нима таклиф қила оламиз? Ахир кичик ГЭСлар ва қуёш батареяларини қисқа муддатда қуриб, фойдаланишга топшириш мушкул. Одамларга эса ёруғлик ва иссиқлик бугун керак, - дейди “Тожикглавгидромет” корхонаси вакили Мусабия Маҳмадалиевa.\nХўжанддаги “Сўғд навовар” жамоатчилик ташкилоти раҳбари Нўъмон Ҳасанов фикрича, аҳоли орасида муқобил энергиянинг афзалликлари ҳақида тушунтириш ишлари олиб борилиши лозим.\n- Ҳаммага маълумки, республика мустақилликка эришгач, катта қийинчиликлар дуч келди. Улардан бири энергетика муаммоси. Одамлар муқобил энергия ҳақида маълумотларга эга эмас. Шунинг учун тандир, “буржуй” печи, сандал, керосин лампаларига нисбатан кўпроқ иссиқлик берадиган, хонадонларни чароғон қиладиган воситалар борлиги ҳақида уларга тушунтиришимиз лозим. Масалан, қуёш батареяларини\nолсак. Тўғри, бундай ускуналар қиммат, лекин бирорта қишлоқда ўрнатилиб, унинг афзаллиги намойиш қилинса, бу бошқаларни ҳам қуёш батареяларидан фойдаланишга ундаши мумкин. Давлат ва маҳаллий ҳукуматлар бундай\nлойиҳаларни қўллашга қодир эмас. Бироқ жамоатчиликнинг имкониятлари, ниҳоят Халқаро ташкилотлар ёрдамида бундай ускуналарни ўрнатиш мумкин, - дейди Нўъмон Ҳасанов.\nМутахассисларга кўра, йирик ГЭСларни бунёд этишга мамлакатнинг қурби етмаяпти ва бунинг оқибатида Роғун ҳамда Сангтўда ГЭСлари қурилиши ўнлаб йилларга чўзилиб кетмоқда. Бундан ташқари, бу каби йирик гидроиншоотлар қурилиши қўшни Ўзбекистон билан муносабатларнинг\nсовуқлашувига сабаб бўлаётир. Расмий Тошкент Роғун ГЭСининг қурилиши минтақа экологиясига катта зарар етказишини даъво қилаётир, расмий Душанбе эса бу айбловни рад этиб келмоқда.\nСўғдлик кузатувчи Абдувосит Салимзоданинг айтишича, муқобил энергия манбаларидан фойдаланишни йўлга қўйиш давлат сиёсатига айлантирилса, қўшни давлатлар билан муносабатлар яхшиланади, шунингдек, муқобил энергия олиш қурилмалари йирик иншоотларни барпо этишдан кўра камроқ маблағ талаб қилади.\n- Ҳукумат раҳбарларининг ниятини тушунса бўлади. Улкан гидроиншоотларни қуришдан мақсад энергетик жиҳатдан қўшниларга тобе бўлмаслик ва бу соҳада бошқалардан устун бўлишдир. Лекин бу иншоотлар қачон қуриб битказилиши, қачон ишга туширилиши номаълум. Аҳоли эса энергия манбалари етишмаётганидан азоб чекмоқда, - дейди Абдувосит Салимзода.\nУнинг сўзларига кўра, бу масалада “олма пиш - оғзимга туш” қабилида иш тутиб бўлмайди. Тожикистонда аллақачон энергиянинг муқобил манбаларини ишлаб чиқарувчи кичик ГЭСлар ва қуёш батареяларидан фойдаланилмоқда, лекин бундай қурилмалар Тожкистон ҳудудида бармоқ билан санарли.\n- Чунки аҳолининг асосий қисми “фуқароларни энергия билан таъминлаш давлатнинг вазифаси” деган тушунча билан яшамоқда. Лекин республикада энергетик тақчиллик муаммоси яқин йилларда ҳал этилмайди. Шунинг учун муқобил энергия воситаларидан фойдаланиш имкониятига эга бўлиш учун халқнинг ўзи ташаббус кўрсатмоғи керак, - дейди Абдувосит Салимзода.


ҚУМ БАРХАНЛАРИ БАFРИДАГИ КЎЛЛАР - AUZ.UZ\nКОРОНАВИРУС: ҲАР БИР ҲОЛАТНИ НАЗОРАТГА ОЛИШ ЗАРУР\nҚИШНИ КЎНГИЛДАГИДЕК ЎТКАЗИШНИ НИЯТ ҚИЛМОҚДАЛАР\nЭҲТИЁЖМАНД ОИЛАНИНГ ДАРОМАД МАНБАИ ЯРАТИЛДИ\nСАЙЛОВЧИ ТАНИМАГАН ДЕПУТАТ ЁҲУД СИЗ ЎЗ ДЕПУТАТИНГИЗНИ ТАНИЙСИЗМИ? (+ВИДЕО)\nҚУМ БАРХАНЛАРИ БАFРИДАГИ КЎЛЛАР\nХитой технологияси асосида интенсив усулда баракали балиқ етиштириш манбаи бўлади\nПрезидентимизнинг вилоятимизга ташрифи чоғида балиқ етиштириш лойиҳасини рўёбга чиқариш ҳақида сўз юритилди. Андижон туманида "Velley Fish" масъулияти чекланганжамияти томонидан амалга оширилган тажриба самарали экани таъкидланди.\nБунинг қандай афзалликлари бор?\nМалакали мутахассисларнинг, тажрибали амалиётчиларнинг фикрича, 1 гектар кўлдан янгича ёндашув ҳисобигаодатдаги усулдагига қараганда йигирма баробаркўп унумдорликка эришиш мумкин. Интенсив усулдабир гектарсунъий кўлдан100 тоннагача балиқ олинади. "Velley Fish" масъулияти чекланган жамиятининг муваффақиятлари бундан далолат.\nДавлатимиз раҳбарининг даъвати билан мазкур лойиҳа кўлами кенгайди. 60 та тадбиркор Улуғнор туманида янгиликка издош бўлди. Учкўприк маҳалла фуқаролар йиғини ҳудудидаги анчадан буён фойдаланилмаётган унумсиз ер "уйқу"дан уйғонгандек гўё. Юзлаб замонавий техникалар, уч юздан зиёд мутахассису тадбиркорлар бел боғлашди. Исмоилжон Қобулов, Дилшодбек Абдуҳамидов, Азизбек Сайдуллаев сингари эксковаторчию ҳайдовчиларнинг меҳнати таҳсинга лойиқ.\n– Ҳаммаси ҳисоб-китоб билан бажариляпти, – дейди вилоят архитектори Бобомурод Отахонов. – Қарийб 80 гектар майдонда сунъий кўллар барпо қилиняпти. Тадбиркорларга қулайлик яратиш учун 3,5 километр ариқ, 10 километр йўл чиқарилди. 2,5 километр электр тармоғи тортилди.\nШу кунгача 15 та янги кўлга сув очилиб, синов тадбирлари ўтказиляпти. Сувни тозалаб, кислородга бойитувчи Хитой технологиясидаги ускуналар жойлаштирилади.\n–Кўл соҳиблари бўлаётган ҳар бир тадбиркорга 1 миллиард 380 миллион сўмдан кредит ажратиляпти, – дейди "Ипотекабанк" вилоят филиали Улуғнор минибанки ходими Шоҳруҳбек Қўзибоев. –Ҳозиргача36 нафар тадбиркор билан ҳужжатлар расмийлаштирилди. Ўзларининг маблағлари ҳисобига иш юритувчилар ҳам қўллаб-қувватланяпти.\n– Балиқчиликка қизиқардим, – дейди "Оқ олтиндаСаидаҳмад ери" фермер хўжалиги раҳбари Камолиддин Салоҳиддинов. – Энди 1 гектару, 30 сотихли кўлда боқамиз.\nҚум барханлари бағридавилоятимизда йил охиригача 10 минг тонна балиқ етиштиришга замин яратилади. Ил-ғор Андижон технологияси қарор топади.\nАраббоев олган сурат


САВОЛ: Қуръони Каримда ҳамма жуфти билан яратилгани ҳақида хабар бор.\n1. Ҳамманинг жуфти бир аёлга бир эркакми? Ёки бир эркакники битта аёл, бошқасиники иккинчи аёли ва ҳоказоми?\n2. Масалан, бир эркак аёлга уйланди ва ажрашдилар. Эркак ҳам бошқасига уйланиб кетди. Айтинг-чи, улар бир-бирларига вақтинча жуфт эдиларми? Ўзи умуман, бир эркакка бир аёл умрининг охиригача жуфт бўлиб қоладими ёки вақтинча жуфт бўлиб туриши ҳам мумкинми?\nҚадимдан маълумки, ҳайвонларда ҳам, ўсимликларда ҳам жуфтлик бор. Қуръони Каримда ўсимликлар ҳақида шундай дейилади:\n«Улар ерга қарамайдиларми?! Унда серунум жуфтлардан қанчаларини ундириб қўйибмиз» (Шуаpо сураси, 7-оят).\nИнсон ва ҳайвонлар ҳақида эса шундай дейилади:\n«У осмонлару ерни йўқдан бор қилувчидир. У сизларга ўз жинсингиздан жуфтлар яратди. Чорва ҳайвонларини ҳам жуфт қилиб яратди» (Шууро сураси, 11-оят).\nҚуръони Каримда шу билан кифояланиб қолинмайди, балки дунёдаги барча нарсаларда жуфтлик борлиги таъкидланади:\n«Ва ҳар бир нарсадан жуфтлар яратдик» (Зарийат сураси, 49-оят).\nКелинг, шу ҳақда бир оз тўхталиб ўтсак.\nМаълумки, электр токи Қуръони Каримдан бир неча асрлар кейин кашф этилди. Унда манфий ва мусбат зарядлар бўлиб, ана шу зарядларнинг бирлашувидан электр токи ҳосил бўлади. Энди буни қўйиб туриб, энг кичкина нарса – атом ҳақида сўз юритайлик. Олимларнинг аниқлашича, атомнинг маркази бўлиб, унинг атрофида электронлар бор экан. Электронларда эса манфий заряд, марказда мусбат зарядлар мавжудлиги аниқланди. Тажрибалар давом эттирилди, ниҳоят атом марказининг ўзи ҳам протон ва нейтронга бўлинишини 1932 йили инглиз олими Жеймс Чадвик кашф этди.\nОчиқ кўриниб турибдики, сиз жуфтлик маъносини мутлақо нотўғри талқин қилгансиз. Сизнинг фикрингизда бир эркакка бир аёл тўғри келиши керакми ёки кўпроқ бўлса ҳам бўлаверадими, деган хаёл бор. Бу, албатта, нотўғри. Валлоҳу аълам.


Ёзни соз ўтказмоқчимисиз: унда Ўзбекистонга марҳамат - 14.06.2017, Sputnik Ўзбекистон\nЁзни соз ўтказмоқчимисиз: унда Ўзбекистонга марҳамат\nАгар денгиз пляжлари ва Европа шаҳарларидан зериккан бўлсангиз, Жануби Шарқий Осиё мамлакатларида ҳам бир сидра бўлиб қайтган бўлсангиз, у ҳолда Ўзбекистонга... 14.06.2017, Sputnik Ўзбекистон\n17:51 14.06.2017 (янгиланди: 18:00 14.06.2017)\nАгар денгиз пляжлари ва Европа шаҳарларидан зериккан бўлсангиз, Жануби Шарқий Осиё мамлакатларида ҳам бир сидра бўлиб қайтган бўлсангиз, у ҳолда Ўзбекистонга марҳамат қилинг\nТОШКЕНТ, 14 июн — Sputnik. Бу ерда ҳамма нарса бор: мазали таомлар ҳам, гўзал ва қадимий шаҳарлар ҳам, мафтункор табиат ҳам — буларнинг баридан баҳраманд бўлиш учун кўп пулингиз ҳам кетмайди, визанинг кераги йўқ, тил борасида ҳам тўсиққа дуч келмайсиз.\nЎзбекистон Қозоғистон, Қирғизистон, Тожикистон, Туркманистон ва Афғонистон билан чегарадош. Сўнгги мамлакат билан чегарадошлигидан чўчишингизга ҳожат йўқ — Ўзбекистон дунёдаги энг хавфсиз мамлакатлардан бири, чегаралар эса ҳушёрлик билан қўриқланади.\nМамлакатда 31 миллион аҳоли яшайди, давлат тили ўзбек тили, рус тили халқаро сўзлашув тили ҳисобланади. Расмий валютаси — сўм. Валюта курси ҳар ҳафта Марказий банк томонидан белгиланади.\nВалюта борасида ўзига хос жиҳатлар бор. Биринчиси — нақд пулсиз тўлов — ҳамма жойда ҳам карточка орқали тўловни амалга оширишнинг имкони йўқ. Иккинчиси — бу ерда иккита — расмий ва "қора бозор" валюта курси мавжуд.\nРасмий курс "қора" курсга нисбатан икки баравар арзон. Туристлар валюталарини аэропорт, меҳмонхона ёки банкда алмаштириб олишгани маъқул. Бозорда валюта алмаштириш нохушликларга олиб келиши мумкин — қонун бўйича бу тақиқланган ва жазо белгиланган.\nҚиши юмшоқ ва унчалик совуқ эмас: декабрда мамлакат шимолида ўртача ҳарорат —8 даража, жанубда- 0 даража. Ёзда эса ҳарорат 30 даражадан юқори бўлади.\nСаёҳат учун энг яхши пайт мартдан майгача ва августдан ноябргача — ҳаво жуда яхши бўлади.\nРоссия шаҳарларидан Ўзбекистоннинг деярли барча шаҳарларига тўғридан тўғри рейслар бор. Бориш-келиш чиптаси учун ўртача 400-550 доллар кетади.\nМосквадан Тошкентга поезд қатнайди- купеда 65 соат сафар қилиш тахминан 300 долларга тушади. Автомобилда ҳам бориш мумкин — Тошкентгача масофа уч минг километр, йўл-йўлакай Қозоғистонни ҳам томоша қилиб кетасиз.\nШаҳарлар орасида тезюрар поездлар қатнайди (йўлкира 10-25 долларгача) ёки таксида бориш мумкин (10-50 долларгача).\nЁтоқ ва ейиш-ичиш харажатлари\nРесторанда тўлақонли тушлик ёки кечки овқат бир кишига 10 долларга тушади. Кафе ёки ошхонада овқатланиш арзон — 1,5-2 доллар. Бундан ташқари, бозорларда ҳам сомса, иссиқ нон ёки палов сотиб олиш мумкин.\nМаҳаллий алкогол ичимликлардан винога эътибор қаратган маъқул — мамлакатда ўткир алкоголли ичимликларга талаб унчалик юқори бўлмагани сабабли уларнинг сифати жуда зўрмас. Сигарет ғамлаб олишга ҳожат йўқ — бу ерда сигарет Россиядагига нисбатан арзон.\n© Sputnik / /СтрингерТошкентдаги Олой бозори\nТошкентдаги Олой бозори\nМаҳсулотларни бозордан сотиб олган яхши — нархлар арзон, бунинг устига савдолашиш ҳам мумкин. Магазинларнинг яхши тарафи — пластик карта орқали тўлаш мумкин.\nЁтоқни Booking, Tripadvisor, Hostelworld ёки Островок сайтлари орқали топиш мумкин. Бир сутка учун икки кишига ётоқ нархи 100-120 долларга боради. Хостеллар арзонроқ —20 долларгача.\nAirbnb орқали алоҳида хона ёки квартира ижарага олиш мумкин. Тошкент марказида бир хонали квартира ижараси бир сутка учун 30-50 доллар туради. Маҳаллий эълонлар сайтларидан фойдаланиш ҳам мумкин — масалан OLX.Uzдан.\nҚаерларни томоша қилиш мумкин\nБиринчи вариант- бу тарихий туризм. Тошкент, Самарқанд ва Бухорони беш кун ичида томоша қилиш мумкин. Бундай турлар бир киши учун 300 долларга тушади.\nВақтингиз бемалол бўлса, Хива ва Урганчни ҳам қўшишингиз мумкин — бешта шаҳарга саёҳат 8 кунга чўзилади ва 500 долларча пулингиз кетади.\nИккинчи вариант — гастрономик туризм. Тошкент, Самарқанд, Бухоро, Урганч ва Хивада миллий таомларни тотиб кўриш билан ўтадиган бир ҳафталик саёҳат 700 долларга тушади.\n© Sputnik / Oksana Dzadan Ўзбек палови\nБулардан ташқари, ўзингиз истагандек саёҳат қилишингиз ҳам мумкин.\nСувенир сифатида сопол ҳайкалчалар, пахтадан тикилган либослар, чинни буюмлар ва гиламларга эътибор қаратишни маслаҳат берамиз.\n© Sputnik / СтрингерСопол идишлар\nУнутманг, Ўзбекистонда савдолашиш мумкин ва айтилганидан кўра анчагина арзон нархга харид қилиш имконияти бор.


«DigiGirlz»: 60 нафар қиз келажакка қўл...\n10.04.2018 18:34 0 1428\n«DigiGirlz» таълим дастури иштирокчилари.\n«Microsoft» компанияси маҳаллий компанияларнинг қўллаб-қувватлаши ёрдамида Ўзбекистонда биринчи маротаба қизлар салоҳиятини ошириш ва уларни технологиялар соҳасига жалб этишга қаратилган «DigiGirlz» таълим дастурини ташкил этилиши ҳақида хабар берган эдик. Бугун, 10 апрель куни ушбу тадбир ўтказилди.\n«DigiGirlz» – «Microsoft» корпорациясининг қизлар учун илм-фан, технология, муҳандислик иши ва математика соҳаларида таълимга инвестиция дастуридир. Дастур глобал иқтисодиётнинг чақируви ва муаммоларига тайёр бўлган келажак ходимларини тайёрлаш учун мўлжалланган.\nТадбирда 12 ёшдан 17 ёшгача бўлган 60 нафар қизлар қатнашди. Дастур ёш қизларга технология соҳаси ва янги инновациялар билан танишиш имконини берди.\n«DigiGirlz» дастурининг биринчи ярмида «Microsoft»нинг таълим ечимлари бўйича мутахассиси Теодора Варбанова ахборот технологиялари ривожланишида қизлар ва аёлларнинг ўрни ҳақида сўзлаб берди.\nЎзбекистонлик мутахассис Муқаддам Аҳмедова АТ-лойиҳани амалга оширишда ўз тажрибаси билан ўртоқлашди. Маъруза давомида олинган билимлар қизларга нимани кутиш мумкинлигини ва бу соҳадаги иш қандай натижа бериши мумкинлигини тушунишга, шунингдек, ахборот технологиялари соҳасида малака ошириш имкониятларини муҳокама қилишга имкон беради.\nТадбирнинг иккинчи қисмида «DigiGirlz» дастурининг иштирокчилари амалий машғулотларда иштирок этишди. Ёш гуруҳнинг иштирокчилари (12 ёшдан 14 ёшгача бўлган қизлар) «Flappy Bird» ўйинини бошқариш учун сенсор яратишди.\nКатта гуруҳ (15-17 ёш)даги қизлар робот қўлини яратишда иштирок этишди. Ушбу девайсларни яратиш учун қизлар картон, сим, Adruino комплекти ва бошқа материалларни, шунингдек, дастурлаш бўйича билимларини ишлатишларига тўғри келди.\n«Microsoft» бутун дунёдаги қизларни қўллаб-қувватлайди ва уларга ўз салоҳиятларини рўёбга чиқаришга ёрдам беради. «DigiGirlz» дастурининг асосий мақсади технология соҳасида ишлаётган қизларни қўллаб-қувватлаш ва ривожлантиришдир. Бу ўқув дастури истиқболли ўқувчи қизларига технологиялар соҳаси улар учун қандай имкониятларни тақдим этаётганлигини ва уларнинг қобилиятларини намоён этиш учун тўсқинлик қилаётган гендер стереотипларни синдириш ҳамда истиқболли ўқувчиларга келажакдаги имкониятларни кўрсатиш учун мўлжалланган.\n«Microsoft»нинг МДҲ бўйича PR ва корпоратив ижтимоий лойиҳалар бўйича директори\nТошкент шаҳридаги Инҳа университети ректори Сарвар Бабаходжаев:\n— «DigiGirlz» таълим дастурининг Ўзбекистонга келганидан мамнунмиз. Бундай тадбирлар қизларнинг фан ва ахборот технологияларига бўлган қизиқишини уйғотишга имкон беради. Бугунги кунда АТ соҳасидаги қизларнинг нисбати жуда кичик ва бизнинг мақсадимиз кўпроқ қиз ва аёлларни технология дунёсига олиб киришдир. Шунингдек, бундай тадбирлар қизларга гендер стереотипларини енгиб чиқишга ва ахборот-коммуникация технологиялари соҳасида ўз малакасини оширишга ёрдам беради.\n«DigiGirlz» ўқув дастури менга нафақат амалда ишлатса бўладиган, балки янги технологиялар оламини ҳам очди. Ёдимда, бир неча ой аввал, роботларни телевизорда кўрганимда, Ўзбекистон ҳали бундай илғор технологияларни яратишига анча бор, келажакда бўлади деб ўйлаган эдим. Аммо ҳозир «DigiGirlz»да, мана шу келажакка қўл текказиб, Ўзбекистон келажагининг яратувчиларидан бир қисми бўлишимга ишонч пайдо бўлди. Мен иштирокчилар қаторидан жой олганимдан хурсандман».\nРухсора Назарова, «DigiGirlz» иштирокчиси\nТаълим дастури якунлари бўйича барча иштирокчиларга сертификатлар топширилди. Энг фаол тўққиз иштирокчи тадбир доирасида ўтказилган танлов натижаларига кўра қимматбаҳо совғалар билан тақдирланди.\nробот ахборот технологиялари «DigiGirlz» таълим дастури\nЖамият 02/04, 20:58


"Ҳалима ҳам ўтиб борар, билмаслар"\n09 май 2021, Тошкент вақти: 09:06\nЗамонавий ўзбек шеъриятининг энг забардаст шоирларидан саналган Ҳалима хоним Худойбердиеванинг янги шеърларидан¸ давр сийратининг шоира руҳига кўчган манзараларини илғаш қийин эмас.\n"Давр менинг тақдиримда" эшиттириши қаҳрамони¸ таниқли шоира Ҳалима Худойбердиева шеъриятга кириб келишидан тортиб¸ марҳум Шароф Рашидовнинг ўз ҳаëти¸ қолаверса ўзбеклар тарихидаги ўрни ҳақдаги хотира ва кузатишларини ўртоқлашади.\nҲалима Худойбердиева: Мен бош муҳаррир¸ таниқли шоир Эшқобил Шукур ўринбосар эди. Биз бу журналда 10 йилча ишладик. Биз билан ўша пайтда ишлаган кадрларнинг ҳаммаси ҳозир белголовчи лавозимларда ўтирибди.\n"Ҳалима ҳам ўтиб борар¸ билмаслар"


Ўзбекистон ва Туркиянинг гастрономик туризмни ривожлантирувчи уюшмалари ўртасида ҳамкорлик битими имзоланди - Darakchi\nЎзбекистон ва Туркиянинг гастрономик туризмни ривожлантирувчи уюшмалари ўртасида ҳамкорлик битими имзоланди\nЖАМИЯТ 15.09.2019, 13:35\nЎзбекистоннинг туризм соҳасидаги жамоат ташкилотлари ҳамда Туризмни ривожлантириш давлат қўмитаси вакиллари Туркия Гастрономик туризм уюшмаси (GTD)га ташриф буюрди. Ташриф Турк дунёси Маҳаллий ҳокимиятлар бирлашмаси ҳамкорлигида ташкил этилди. 13 сентябрь Ўзбекистон ва Туркия Гастрокомик туризми уюшмалари учун муҳим сана бўлди. Туркия Гастрономик туризми уюшмаси раиси Гуркан Бўзтепе билан бўлиб ўтган учрашув якунига кўра, гастрономик туризмни ривожлантиришга доир икки томонламали ҳамкорлик битими имзоланди.\nҲужжат Туркияда ҳар йили ўзбек ошхонаси ҳафталигини ўтказиш ва Туркия меҳмонхоналарида ўзбек нонуштасини жорий қилишни кўзда тутади. Шунингдек, Туркиянинг 5 юлдузли меҳмонхоналари бош ошпазлари учун Ўзбекистон ошпазлари томонидан “Ўзбек нонуштаси” бўйича махсус тренинглар ташкил этилади. Меҳмонхона ресторанида ҳафтанинг бир куни “Uzbek cuisine day” деб эълон қилиниши ва бу кунда ресторан менюсидан фақат ўзбек миллий таомлари жой эгаллаши кутилмоқда. Бундан ташқари, Фотиҳ тумани ҳокимлигида “Фотиҳда туризм соҳасидаги фаолиятни мувофиқлаштириш” тақдимоти бўлиб ўтди.\nУнда туризм соҳасида эришилган ютуқлар билан бирга йўл қўйилаётган камчиликлар ҳақида ҳам маълумот берилди. Хусусан, туристлар томонидан меҳмонхона ва ресторанлар бўйича жиддий эътироз ва салбий фикрлар интернет сайтлар орқали тизимли таҳлил этилиб, жойларга чиққан ҳолда ўрганилаётгани таъкидланди. Қайд этиш жоизки, ҳар йили ёз мавсумида 500 нафар кўнгилли ёшлардан иборат “Туризм элчилари” лойиҳасига старт берилади. Турк ва бошқа тилларни билган ёшлар махсус суҳбат асосида танлаб олинади ва улар учун махсус ўқув машғулотлари ташкил этилади ҳамда велосипед билан бирга керакли материаллар тақдим этилади. Кўнгилли ёшлардан иборат “Туризм элчилари”га кунлик егулик ва йўлкира пули ўртача 5 АҚШ доллари миқдорида ажратилади. Шунингдек, "Ask me" (“Мендан сўра”) ёзуви туширилган футболка ва кепкалар тарқатилади.\nСардор Раҳимхон одамлардан йиғилган эҳсонларга икки фарзандли муҳтож аёлга уй совға қилди (видео)\nҚашқадарёда 4 йилдан буён сарсон бўлаётган тадбиркорнинг муаммоси 3 кунда ҳал этилмаса, масъулларга чора кўрилади


Мажбурий ижро бюроси олти ой ичида қарздорлардан 1,6 миллиард доллардан ортиқ ундирди\nОлти ой давомида МИБ қарздорлардан 1,6 миллиард доллардан ортиқ маблағ ундирди\n16 Dekabr 17:30 Ўзбекистон янгиликлари\nАКТ БОШ ПРОКУРАТУРА ЁРДАМ МИБ қарздор\nМажбурий ижро бюроси томонидан олти ой давомида қарздорлардан ўтган йилнинг шу даврига нисбатан 2,3 баробар кўп маблағ ундирилди.\nБош прокуратура ҳузуридаги Мажбурий ижро бюроси томонидан биринчи ярим йилликда 18,1 триллион сўм, жумладан, давлат фойдасига 7,5 триллион сўм ундирилди.\nЎтган йилнинг шу даврига нисбатан жами ундириш 2,3 баробар, давлат фойдасига эса 2,4 баробар ошди.\nТармоқларнинг амалий ёрдами туфайли кўмакка муҳтож 16 минг 968 нафар қарздорнинг 9751 нафари иш билан таъминланди, 39 нафарига имтиёзли кредитлар ажратилди, 366 нафарига кредит тўлаш муддати узайтирилди, 6 нафар ташкилотга инвесторлар жалб этилди.\nШу билан бирга, мажбурий ижро соҳасида ҳам ўз ечимини кутаётган муаммолар мавжудлиги таъкидланди. Айниқса:\n• суд ҳужжатлари ва бошқа органлар ҳужжатларининг тўлиқ ва ўз вақтида ижро этилишини таъминлаш;\n• суд ҳужжатлари ва бошқа органлар ҳужжатлари асосида жисмоний ва юридик шахсларга етказилган зарарнинг ўрнини қоплаш чораларини кўриш ва бу масалаларни ҳал этишни охиригача етказиш;\n• алимент тўлаш бўйича қарздорлик билан боғлиқ ижро ҳужжатларининг тўлиқ ва ўз вақтида расмийлаштирилишини таъминлаш, шу жумладан, алимент тўловчиларнинг иш билан бандлигини таъминлаш чораларини кўриш.\nШунингдек, сенаторлар ижро ҳокимияти тизимига ахборот технологияларини кенг жорий этган ҳолда фуқароларга қўшимча қулайликлар яратиш чора-тадбирларини кўриш зарурлигини таъкидладилар.\nЎзбеклар ўз уйларида «Қозоғистон» такрорланишидан қўрқишади


ИнтерФУТБОЛ :: Ракурс: Орзу имтиёздан устун\nРакурс: Орзу имтиёздан устун\n2021 йили 19 ёшли Ансу Фати «Барселона» етакчисига айланди ва эндиликда Мессининг ўрнини билинтирмасликка интилмоқда. Яқинда у билан шартнома имзоланди, 1 миллиард еврога яқин товон пули белгиланди. Каталония клуби билан амалга оширилган келишувнинг муҳим қисми - Ансунинг 23 ёшли акаси Браима Фатига жойни кафолатлар эди. Бироқ Браима бу имтиёздан воз кечди. У Англия 9-дивизионида қатнашаётган «Бигглсуэйд» жамоасида тўп суришни танлади. Қуйидаги мақола шу ҳақда...\nКатта Фати Англияда тўп суриш орзуси сабаб қийин қарорларни чиқаришга мажбур бўлди: қизини Испаниядаги қаллиғи ёнида қолдирди. Ҳаммаси уй-жой туфайли: Браима шаҳар четидаги мўъжазгина квартирада ижарада яшайди, инглиз тилини ўрганиш учун Кембриджга электричкада қатнайди. «Бигглсуэйд»да деярли маош тўлашмайди - аввалги фаолиятида тўплаган пулларига кун кечиради.\n«Мен оддий йигитман, - деди катта Фати Daily Mail нашрига берган интервьюсида. - Биламан, бундай тажриба ҳаётимда кўп нарсани ўзгартириб юбориши мумкин. Эртага оилам энг яхши инсонга қараши учун бугун ниманидир қурбон қилишни маъқул кўраман. Бу муҳим - мен учун оила қадрини тушуниш осонроқ. Аммо ҳозир энг кўп орзу қиладиган нарсам - Кембриджга электричкадан кўра арзонроққа тушадиган машина».\nБраима камтарона «Бигглсуэйд» сафига оилавий адвокати сабаб қўшилган: у жамоа ҳақида мунтазам гапирган, бир сафар эса кафеда испаниялик журналист Гильем Балаге билан учрашиб қолган. Шунчаки, адвокати билан саломлашгани кирган Катта Фати охир-оқибат Балаге билан бир неча соат суҳбат қурди. Браимага лойиҳа ёқиб қолди ва Гильемдан имкон қадар тезроқ клубга жойлаштириб қўйишини сўради - ҳаттоки, текинга бўлса ҳам.\n«Бу ерга Гильемнинг ёрдами туфайли келдим. Бу муҳим қарор эди. Мени ҳамма қўллаб-қувватлади: юристлардан тортиб, оила аъзоларимгача. Бу ҳаётимнинг янги босқичи. Туманли ўлкага футбол ўйнаш учун келмаганман. Англияга ташрифимдан мақсад - миллионлар ўйинисиз нима билан шуғулланишни аниқлаб олиш. Ўзим овқат тайёрлайман, инглиз тилидаги сериалларни томоша қиламан. Тез орада бу тилда гаплашишни режалаштиряпман - бусиз уйга қайтмоқчи эмасман», - деди Фати шартнома имзоланганидан сўнг.\nАнглияда камтарона кун кечириш нега Браимага ёқиб қолди? Шунчаки, у «Бигглсуэйд»нинг - англиялик ҳаваскорлар орасидаги энг ёқимли ва ўзгача лойиҳанинг бир қисмига айланди.\n2014 йили Гильем Балаге тасодифан жамоа эгасининг мактубига дуч келиб, унинг спорт директори бўлишга розилик берганди. Бу кўп жиҳатдан кўнгилчоғликка ўхшарди - даставвал Балаге ушбу лойиҳа билан шуғулланишга жиддий қарамаганди. Аммо айнан шундан сўнг 15 минг аҳолига эга шаҳарчада ҳақиқий «портлаш» содир бўлди. Ҳозирнинг ўзида «Бигглсуэйд» «Твиттер»даги энг машҳур нопрофессионал клублардан бири ҳисобланади, шунингдек, Испанияда ҳам анча машҳурдир. Барчасига Балаге сабабчи.\nУ юлдузли меҳмон билан уюштирилган ҳар бир интервьюдан кейин ундан севимли жамоаси либосига дастхат қўйиб беришни сўрайди. Марадона, Месси. Роналду ва Агуэро кабилар Гильемнинг таниқли меҳмонларидандир. Уларнинг айримлари ҳақида журналист бутун бошли китоб ҳам ёзган. «Биз мунтазам равишда маҳаллий кичик газеталар муқовасидан ўрин оламиз, - деганди Балаге ВВСга берган интервьюсида. - Аммо вақт ўтгани сайин тушундикки, фақат шу билангина чекланиб қолмоқчи эмасмиз. «Бигглсуэйд»дагилар ўз мухлисларини яхши кўришади, бу ерда Англиядаги энг шинам лойиҳани амалга оширишни орзу қилишади. Ушбу юлдузлар - одамлар эътиборини ўзимизга қаратиш бўйича яхшигина, аммо оддий рекламадир. Биз 9-дивизионда қатнашамиз - «Бигглсуэйд» янги мухлисларни бошқача тарзда жалб этолмайди. Биз ҳозир ўзгаришни, одамларга яқинроқ бўлишни, уларга ёрдам беришни хоҳлаймиз».\nБалаге ривожланишнинг янги режаси сифатида болаларни танлади. Гильемнинг ташрифидан тўрт йил ўтиб, шаҳарчада U-8 ва U-13 жамоаларига эга болалар академияси барпо этилди. Унинг қурилиши учун маҳаллий аҳолидан ҳам пул йиғилди. Балаге ота-оналарни ҳам назардан четда қолдирмади - шаҳарда кичик клуб бари бор. «Бигглсуэйд» футболчилари ҳар бир ўйинга барча хоҳловчи болаларни олишади. Футболчи билан майдонга чиқиш шарти осон - чипта сотиб олиш пайти кассага бу борада мурожаат этиш кифоя. Баъзан хоҳловчи болакайлар шунчалик кўпайиб кетадики, бир футболчи майдонга икки нафар кичкинтой билан тушишига тўғри келади.\nКейинчалик Бигглсуэойд»да аёллар жамоасига ҳам асос солинди. Хайрия ишларига ҳамма жалб этилган - байрам кунлари футболчилар ўзлари уйма-уй юриб, хайрия пулларини йиғиштиришади. Фанатлар кўп эмас - аммо Балаге стадионда улар учун ажратилган тамаддихонага ҳомийлик қилади. Бу унинг шахсий ташаббуси. Айнан Балаге ҳар ҳафта мухлислар учун учрашувлар ташкил этади. «Биггл-суэйд» палаткаси шаҳар бозорида жойлашган - истаган одам у ерда севимли жамоаси бўйича савол бериб, унга жавоб олиши мумкин.\n«Бигглсуэйд» анча фаол: нафақат академия, балки шифохона учун ҳам хайрия пулларини йиғади. Шунингдек, стадионда мамлакатнинг энг раҳмдил шахсларидан бири - «МЮ» ҳужумчиси Маркус Рэшфорднинг портретини ҳам чизишган. Яқинда «Бигглсуэйд» ниҳоят, мамлакатнинг йирик нашрларидан бири - The Sun саҳифаларидан жой олди. Ҳаммасига ўша катта Фати билан боғлиқ воқеа сабаб бўлди. Унинг ёрдамида жамоанинг «Твиттер»даги саҳифаси бир неча минглаб обуначиларга бойиди. Балаге ваъда берди - бир куни бу ерга кичик Фати ҳам келади. У акасининг нималар билан шуғулланаётганини кўришни истамоқда.


#уйдақол! #ҳаётгақўшил! челленжида навбатдаги ғолиблар аниқланди – O'zbekiston Milliy paralimpiya qo'mitasi\n#уйдақол! #ҳаётгақўшил! челленжида навбатдаги ғолиблар аниқланди\nЖисмоний тарбия ва спорт вазирлиги карантин даврида юртдошларимиз орасида уй шароитида жисмоний тарбия ва спорт билан фаол шуғулланишни тарғиб қилиш мақсадида ташкил этган #уйдақол! #ҳаётгақўшил! челленжи қизғин давом этмоқда. 3 августдан бошланган челленжда қатнашиш орқали юртдошларимиз нафақат ўз саломатликларини мустаҳкамлайди, балки қимматбаҳо совғаларни ютиб олиш имкониятига ҳам эга бўлишади.\n10-16 август кунлари оралиғида ўтказилган #уйдақол! #ҳаётгақўшил! челленжида юртдошларимиз биринчи ҳафтадан фарқли ўлароқ анчайин фаол қатнашди. Мисол учун, челленжга спортсевар оилалар томонидан 300га яқин видеоролик юборилган бўлса, уларда 800 нафардан ортиқ юртдошимиз ўз имкониятини синаб кўришди. Яъни, оилавий челленжда аксарият юртдошларимиз оила аъзолари билан бирга, камида 3-4 киши бўлиб қатнашмоқда. Бу эса ташкилотчилар бирламчи мақсадига эришаётганини англатади. Чунки, #уйдақол! #ҳаётгақўшил! челленжини ташкил этишдан кўзланган мақсад – унда юртдошларимизнинг бутун оила бўлиб иштирок этишини таъминлашдан иборат эди.\nЭътиборли тарафи, челленжда Тошкент шаҳри анча фаол қатнашмоқда. Сабаби, бу сафар ҳам пойтахтликлар бирйўла иккита совринни қўлга киритишди.\nҲакамлар ҳайъати қарори билан, челленжда 1-ўрин Тошкент шаҳар Юнусобод тумани 14-даҳада истиқомат қилувчи Исаевлар оиласига насиб этди.\n2-ўринни ҳам Тошкент шаҳар Мирзо Улуғбек туманида истиқомат қилувчи Шубинлар оиласи томонидан тайёрлаган видеоролик эгаллади.\n3-ўринга бу сафар Навоий вилояти гимнастикага ихтисослаштирилган болалар-ўсмирлар спорт мактабининг бадиий гимнастика бўлими шуғулланувчиси Гуласал Шавқиддинова томонидан юборилган видеоролик муносиб топилди.\nСиз ҳам #уйдақол! #ҳаётгақўшил! челленжида фаол иштирок этинг ҳамда қимматбаҳо совғаларни қўлга киритинг. Унутманг, челленж 2020 йилнинг 15 декабрига қадар давом этади.\nНавоий вилоят ихтисослаштирилган олимпия захиралари мактаб-интернати қабул жараёнларига тайёр\nТошкентда замонавий ўқ отиш ўқув-машғулотлар базаси очилди


Finance.uz - Халқ банки: иқтисодий ислоҳотлардаги фаол иштирок\nХалқ банки: иқтисодий ислоҳотлардаги фаол иштирок\nДавлат-тижорат Халқ банки аҳолига сифатли банк хизматларини кўрсатиш, иқтисодиётнинг реал сектори корхоналари ҳамда кичик бизнес ва хусусий тадбиркорлик субъектларини қўллаб-қувватлаш, аҳоли қўлидаги бўш пул маблағларини депозитларга жалб қилиш ва нақд пулсиз ҳисоб-китоблар амалиётини такомиллаштириш борасида сезиларли ишларни амалга оширмоқда.\nБу эса банкнинг ресурс базаси янада мустаҳкамланишига ва аҳолига кўрсатилаётган хизматлар кўлами кенгайишига хизмат қилмоқда.\nУшбу саъй-ҳаракатларнинг самараси ўлароқ, жорий йилнинг 1 июль ҳолатига келиб, банкнинг жами капитали йил бошига нисбатан 285,9 млрд. сўмдан зиёдни ташкил этди. Жами активлар эса йил бошига нисбатан 334,2 млрд. сўмга ёки 12,1 фоизга ортиб, 3 100,2 млрд. сўмга етказилди. Шунингдек, аҳоли ва хўжалик юритувчи субъектлардан банк депозитларига жалб қилинган маблағлар ҳажми 72,8 млрд. сўмга ортиб, 2 299,0 млрд. сўмни ташкил қилди.\nМамлакатимиз Президентининг 2009 йил 28 июлдаги «Тижорат банкларининг инвестицион лойиҳаларини молиялаштиришга йўналтирилган узоқ муддатли кредитлари улушини кўпайтиришни рағбатлантириш борасидаги қўшимча чора-тадбирлар тўғрисида»ги 1166-сонли Қарори ижроси самарали ташкил этилиши натижасида, жорий йилнинг 1 июль ҳолатига кўра, кредит портфели ҳажми йил бошига нисбатан 263,7 млрд. сўмга ортиб, бу кўрсаткич 1 735,4 млрд. сўмга тенг бўлди.\nЎтган вақт мобайнида иқтисодиётнинг реал сектори, жумладан, кичик бизнес субъектларини ҳамда истеъмол бозорини кредитлашга алоҳида эътибор қаратилди. Шу боис, жорий йилнинг 6 ойи мобайнида ушбу мақсадлар учун 364,2 млрд. сўм кредит ажратилди.\nХалқ банки томонидан жорий йилнинг II чораги давомида жами ажратилган кредитлар ҳисобига 7 500 та янги иш ўрни яратилди. Жумладан, саноат соҳасида 1 210 та, қишлоқ хўжалигида 2 240 та, хизмат кўрсатиш соҳасида 1 800 та ва бошқа йўналишлар бўйича 2 250 та янги иш ўринлари яратилди. Эндиликда йил охиригача янги иш ўринлари сонини 20 мингдан зиёдга ошириш кўзда тутилган.\nБанк томонидан Президентимизнинг 2009 йил 15 майдаги «Тадбиркорлик фаолиятини янада қўллаб-қувватлаш ва ривожлантириш чора-тадбирлари тўғрисида»ги 1112-сонли Қарори ижросини таъминлаш мақсадида кенг кўламли ишлар бажарилди. Хусусан, мазкур қарорга кўра, кичик бизнес ва хусусий тадбиркорликни қўллаб-қувватлаш учун 364,2 млрд. сўм кредитлар ажратилди. Бундан ташқари, қишлоқ хўжалигида фаолият юритувчи 7 559 корхонага пахта ва ғалла етиштириш учун жами 300,5 млрд. сўм миқдорида имтиёзли кредитлар йўналтирилди.\n– Тадбиркорлик фаолиятимнинг ривожида Халқ банкининг молиявий кўмаги алоҳида аҳамиятли бўлди, – дейди Жиззах вилоятида фаолият юритаётган «Бону ширинликлари» МЧЖ раҳбари Рустам Икромов. – Банкнинг молиявий қўллаб-қувватлаши натижасида мана беш йилдирки, корхонамизда турли хил қандолат маҳсулотларини ишлаб чиқариб, халқимиз дастурхонига етказиб бераяпмиз. Банк кредитидан самарали фойдаланиб, хориждан замонавий ускуна сотиб олдик, натижада вилоятда харидорлар талаби даражасидаги энг сифатли маҳсулотларни тайёрлаяпмиз. Буни маҳсулотларимизнинг тури ва буюртмачиларимизнинг кун сайин ортиб бораётгани ҳам исботлаб турибди. Яна бир муҳим жиҳати шундаки, банк кредити эвазига қўшимча 50 га яқин янги иш ўрни яратилган бўлса, шунинг 20 нафари маҳалламиз ёшларини ташкил қилади. Ҳозирда маҳсулотларимизга нафақат вилоятимизнинг ўзида, балки республикамизнинг бир нечта вилоят ва шаҳарларидан ҳам буюртмалар тушмоқда. Бунинг ҳаммаси юртимизда тадбиркорларга яратилган кенг имкониятлар самарасидандир.\nБанк томонидан тадбиркор аёлларни молиявий қўллаб-қувватлаш мақсадида 41,8 млрд. сўм ажратилгани ҳам мазкур йўналишдаги долзарб ишлар банк назаридан четда қолмаганини кўрсатади. Бу турдаги кредит маблағлари асосан аёллар меҳнат қилаётган кичик корхона, фирма ва чорвадор фермерларнинг ишлаб чиқаришини янада кенгайтиришга сарфланаяпти. Жумладан, якка тартибдаги тадбиркор аёлларга 15 млрд. сўм миқдорида кредитлар ажратилди, асосан аёллар меҳнатидан фойдаланадиган ва аёллар бошқарадиган микрофирма, кичик корхона ва фермер хўжаликларига 26,8 млрд. сўм миқдорида имтиёзли кредитлар ажратилиши таъминланди.\n– Давлатимиз раҳбарияти томонидан тадбиркорларга берилаётган бундай эътиборни бир аёл сифатида катта бахт, деб биламан, – дейди Қорақалпоғистон Республикаси Қўнғирот туманидаги «Наврўз» ишлаб чиқариш корхонаси раҳбари Назира Сейтмуратова. – Корхонамиз фаолиятини 2005 йилда бошлаган бўлиб, ҳозирга келиб йилига 5 млн. дона ғишт ишлаб чиқараяпмиз. Албатта, бу ишларни амалга ошириш ўз-ўзидан бўлгани йўқ. Бизнинг яқин кўмакчимиз бўлган Халқ банкининг Қўнғирот туман филиалидан олган кредит эвазига замонавий линияни олиб келиб ўрнатдик. Натижада, 10 дан ортиқ янги иш ўрни яратилди. Келгусида мазкур банк билан ҳамкорликда ишлаб чиқариш кўламини янада кенгайтиришни мақсад қилганмиз.\nЎтган даврда банк томонидан халқимиз истеъмол эҳтиёжларини қондиришга 4,6 млрд. сўм, ипотека кредитлари учун 41,2 млрд. сўм ажратилган бўлса, банк томонидан бунёд этилган кўп қаватли уйлар учун 54,5 млрд. сўм миқдорида кредитлар йўналтирилди. Истеъмол кредитлари берилишида асосий устуворлик республикамизда ишлаб чиқарилган товарларни сотиб олишга қаратилган. Бу ҳам маҳаллий ишлаб чиқарувчиларни қўллаб-қуватлашга, юртимизда турли сифатли маҳсулотлар кўпайишига хизмат қилмоқда.\nБундан ташқари, банк билан ҳамкорликда уй-жойли бўлган ёш оилалар сони ҳам кейинги ярим йилликда янада кўпайди. Банк томонидан Президентимизнинг 2007 йил 18 майдаги «Ёш оилаларни моддий ва маънавий қўллаб-қувватлашга доир қўшимча чора-тадбирлар тўғрисида»ги Фармони ижросини таъминлаш мақсадида 1,0 млрд. сўмлик истеъмол кредитлари, 18,7 млрд. сўмлик ипотека кредитлари ажратилди.\nСирасини айтганда, Халқ банки ўз фаолиятида аҳоли учун сифатли ва замонавий молиявий хизматларни кўрсатиш орқали уларнинг ишончли шеригига айланиш ҳамда мамлакат иқтисодиёти барқарорлигини таъминлаш йўлида фаол саъй-ҳаракатларни амалга оширмоқда.


Янги таҳрирдаги «Таълим тўғрисида"ги қонунга «инклюзив таълим» тушунчаси киритилади\nЯнги таҳрирдаги «Таълим тўғрисида"ги қонун лойиҳаси иккинчи ўқишда қабул қилинди. Қонунга ҳар бир боланинг таълим олишдаги тенг ҳуқуқлилигини таъминлаш, ҳар қандай дискриминация ва камситишларнинг олдини олишга қаратилган «инклюзив таълим» тушунчаси ҳам киритилди.\nТИВ: Афғонистондаги келишув музокараларга ва узоқ муддатли тинчликка йўл очади\nЎзбекистон Афғонистоннинг сиёсий етакчилари томонидан инклюзив ҳукумат ва Миллий ярашув бўйича Олий кенгашни ташкил этиш тўғрисидаги келишувга эришилганини қўллаб-қувватлайди. Афғонистон сиёсий етакчиларининг келишуви музокараларга ва узоқ муддатли тинчликка йўл очади, дейилади вазирлик баёнотида.\nЎзбекистон сув хўжалиги вазири ўринбосари Воҳиджон Аҳмаджонов 1 май куни Сардоба сув омборида тўғони ўпирилиши оқибатида Қозоғистон сўровига жавобан сув омборида тезроқ сув ёпилади ва сув хавфсиз йўналтирилади деб айтилганини «Газета.uz»га тасдиқлади.\nПрокуратура: Сардоба сув омбори бўйича 4 та асосий тергов тахмини мавжуд\nПрокуратура Сардоба сув омбори тўғонининг бузилиши юзасидан олиб борилаётган жиноий иш бўйича 4 та асосий тергов тахминини текширмоқда. Улар — лойиҳалашдаги хатоликлар, қурилиш меъёрларига риоя этмаслик, эксплуатация жараёнидаги хатоликлар ва табиий офат тахминлари. Жами 170 нафардан зиёд киши сўроқ қилинди.\nПрезидент Мирзаобод туманида амалга оширилаётган ишларни кўздан кечирди\nШавкат Мирзиёев Мирзаобод туманида бўлиб, фавқулодда ҳолатдан талофат кўрган жойларда амалга оширилаётган ишларни кўздан кечирди. Мирзаободликлар билан учрашув давомида давлат раҳбари мазкур ҳудудда 360 квартирали 9 та кўп қаватли уй барпо этилиши ва 616 та коттеж таъмирланиши ҳамда 15 мингга яқин иш ўрни яратилиши режалаштирилганини маълум қилди.\nСув тошқинидан жабр кўрган ҳар бир хонадон эгасига 40 миллион сўмлик моддий ёрдам кўрсатилади\nШавкат Мирзиёев Сардоба туманида маҳаллий аҳоли вакиллари билан учрашув ўтказди. Давлат раҳбари сув тошқинидан зарар кўрган 4,5 мингдан зиёд хонадон эгаларининг ҳар бирига 40 миллион сўмлик моддий ёрдам кўрсатилади. Шунингдек, таъмирланадиган ва янги қуриладиган уйлар давлат томонидан бепул қуриб-таъмирлаб берилади.\nБарқарор ривожланиш бўйича Парламент комиссияси илк бор йиғилди\n2030 йилгача барқарор ривожлантириш соҳасидаги Миллий мақсадлар ва вазифаларнинг амалга оширилишини назорат қилиш бўйича Парламент комиссиясининг биринчи мажлиси бўлиб ўтди.\nВазирлар Маҳкамаси тузилмасига ўзгаришлар киритилди\nВазирлар Маҳкамаси ижро этувчи тузилмасида қатор лавозимлар тугатилди ва янги лавозимлар киритилди.\n14 май 2020, 11:01\nҚорақалпоғистонда Соғлиқни сақлаш вазири тайинланди\nАтаджан Хамраев Қорақалпоғистон Республикасининг Соғлиқни сақлаш вазири этиб тайинланди. У ҳозирга қадар Жўқорғи кенгес раисининг ўринбосари сифатида фаолияти юритиб келаётган эди.\nДушанов Яшин Равшанович Навоий вилояти ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари лавозимига тайинланди.\nАбдулазиз Камилов ШҲТнинг видеоконференциясида иштирок этади\nТашқи ишлар вазири Абдулазиз Камилов Шанхай ҳамкорлик ташкилотига аъзо давлатлар ташқи ишлар вазирларининг видеоконференция шаклидаги учрашвида иштирок этиши маълум бўлди. Конференцияда COVID-19 коронавирус пандемияси шароитидаги ҳамкорликнинг ҳолати, истиқболлари ва Афғонистондаги сиёсий вазият муҳокама қилинади.\n1 … 86 87 88 89 90 91 92 … 240\nАдлия вазирлиги Расул Кушербаевни «қора бозор»дан валюта айирбошлаганини қоралади (1)